qundao/data-zh-poetry huggingface dataset:
解连环·题宫人斜倚熏笼图
作者：张景祁
朝代：清

麝沈金鸭。正瑶宫漏静，嫩寒初怯。唤侍儿、密焙熏笼，已弱不胜扶，冻眸微合。懒甚腰支，看踠地、绣衣斜搭。笑珑松鬓亸，睡态未苏，似醉春榼。生香更添艾纳。任罗衾半角，红浪堆压。剩几缕、心字成灰，把寂寞珍珠，悄封檀匣。拨罢钗虫，飏宝篆、指痕新掐。但盈盈、夜窗送曙，泪凝绛蜡。
赠冒鹤亭孝廉
作者：张景祁
朝代：清

陆机入洛年犹少，每诵清芬泪已潸。绘水名园馀草木，问天奇句压江山。兰陵载酒声华盛，莲社咨禅意气閒。采得蘅芜欣捧袂，祇愁孤鹤又南还。君家洗钵池头水，濯出诗肠锦万端。赋擅兰台长讽谕，辞成齑臼话辛酸。灵岩梦月凡尘远，海国寻春望眼宽。独怅鲲身蓬岛隔，何时重睹汉衣冠。
赠冒鹤亭孝廉·其一
作者：张景祁
朝代：清

陆机入洛年犹少，每诵清芬泪已潸。绘水名园馀草木，问天奇句压江山。兰陵载酒声华盛，莲社咨禅意气閒。采得蘅芜欣捧袂，祇愁孤鹤又南还。
赠冒鹤亭孝廉·其二
作者：张景祁
朝代：清

君家洗钵池头水，濯出诗肠锦万端。赋擅兰台长讽谕，辞成齑臼话辛酸。灵岩梦月凡尘远，海国寻春望眼宽。独怅鲲身蓬岛隔，何时重睹汉衣冠。
酹江月·葛壮节公宝刀歌公讳云飞，官总戎，道光辛丑抵英夷于舟山死之，建祠甬东并藏所遗宝刀二，其一曰成忠，乃殉节时手握不释者
作者：张景祁
朝代：清

连环龙雀，甚斑花剥紫，英铓如旧。要与乾坤平浩劫。青海磨铜时候。光弼靴中，霁云席上，血洒屠鲸手。楼兰未斩，白虹惊看躔斗。当日刑马鏖军，蛟门月黑，横槊空支守。想见戎衣斜压处，肝胆一身能剖。碧葬遗冠，金寒佩玦，两字成忠寿。风生霜鞘，壁间犹作腾吼。
酹江月·送徐公可之括苍
作者：张景祁
朝代：清

孔璋行矣，恨题襟岁晚，骊歌凄恻。听鼓衙斋无定所，吹落红泥踪迹。倚马雄才，从龙贵胄，羞执郎官戟。黄獐猎罢，一时豪气无敌。长叹海峤扬尘，牙旗坐拥，谁建平戎策。季子貂裘风雪里，愁听梅花羌笛。高笋滩边，石帆山下，此是烟波宅。新诗寄我，曲尘凝望江驿。
酹江月·题元人胡褐公金陵二十四景小幅，时粤贼踞金陵已二载矣，披图吊古，怆然于言
作者：张景祁
朝代：清

黯然王气，把兴亡付与，云烟残笔。如此江山收眼底，不问剡藤宽窄。两姓乌衣，六朝龙种，霸业伤今昔。板桥流水，画图何限萧瑟。堪叹历尽承平，桁开朱雀，又起黄巾贼。燕子桃花歌舞地，粉本谁添金碧。铜狄频迁，琼枝略尽，遗墨徒珍惜。飘零豪楮，劫灰留吊陈迹。
采桑子
作者：张景祁
朝代：清

登楼何限关心事，树也藏鸦。门也飞花。可得青春驻鬓华。人间别会知多少，锦帐琵琶。毡帐风沙。月子弯弯照那家。
金缕曲·云间感旧
作者：张景祁
朝代：清

不见西湖柳。但濛濛、吹来絮影，似无还有。点点愁心黏不住，却把愁根种就。早池面、青萍如绣。絮自分飞萍自聚，便漂流终有相逢候。身世感，几回首。茸城作客飘零久。记当初、菱塘散发，药阑携手。水盼兰情无限意，只在镫前扇后。剩清月、照人依旧。堠火乡关尘梦警，唱刀环何日归来又。离思苦，况无酒。
金缕曲·吴中寄怀同社和晚岚韵
作者：张景祁
朝代：清

回首乡园别。是城东、秋英满地，雨霏时节。小住金阊流光换，懒听吴娘怨阕。况候雁、声声凄咽。鹤市携琴浑非计，望湘人弹指冰弦绝。辛苦语，共谁说。风尘緤马何时歇。惨离怀、枫林断梦，屋梁残月。只有青山怜人意，却把愁蛾乱叠。早又是、蜜梅花发。书剑萧然貂裘敝，怕归篷还阻寒江雪。空击碎，宝刀玦。
金缕曲·岁暮怀熊东美袁世浦东美彯缨世胄，为沈氏宅相，年少才俊，与余缔交庾园，分曹赌酒，剪烛传歌，备极文宴之乐，乙卯春省亲，袁浦旋试京兆，鸾翮偶锻，意将入赀，为郎赋此寄之
作者：张景祁
朝代：清

白雁横天杪。问何时、梅花古驿，寄书江表。放溜沙河春镫后，忽又繁霜过了。叹缑岭、歌尘如埽。雪满梁园愁云紧，拣寒枝权作安巢鸟。应念我，鬓蓬葆。长杨献赋才名噪。甚豪情、哀弹剑铗，未纾怀抱。满目烽烟悲生事，底用鸾坡制草。且追逐、黄骢年少。杀贼如山悬金印，锦衣归博得华堂笑。重话旧，玉尊倒。
长亭怨
作者：张景祁
朝代：清

甚梁燕、先辞秋社。别院寻巢，撇人帘下。浪阔江空，梦回孤枕，定应怕。欲迟征棹，偏鹭堠、更番迓。便不挂蒲帆，也有日、离尊同把。亲舍。念新词豆蔻，从此翠笺慵写。吹箫夜月，早冷落、旧时荷榭。料此去、大好香溪，且莫为、湖山牵惹。况门外垂杨，啼得红鹃声哑。
霓裳中序第一·又戴鹿床家仲甫方云泉诸老，用前韵题拙稿，率赋奉呈
作者：张景祁
朝代：清

湘波恨万叠。晕入烟绡题翠叶。秋老蘋花梦结。但砚几漱香，筝床弹月。玲珑散雪。剩旧时红豆缄箧。空怀感，歌尘扇影，那共胆娘说。幽切。絮蛩哀咽。指蜡泪银屏半灭。河桥曾记送别。酒湿貂裘，剑冷犀玦。唾壶敲又缺。忍再唱青门怨阕。吟情苦，消磨诗鬓，碧幌堕风蝶。
霓裳中序第一·瀫溪感旧用草窗韵
作者：张景祁
朝代：清

沙明钿路叠。拾翠游船轻似叶。船尾鸦娘伴结。看鬓湿杏烟，腮欺蓉月。回桡荡雪。有好山收拾诗箧。閒情写，水楼试茗，唤起晚莺说。悲切。市桥波咽。恨绿浣衣香半灭。相逢无柰骤别。愿系龙沙，忍佩鱼玦。傍唇瓜样缺。听小海清歌乍阕。东风暖，枣花帘底，玉茧蜕斑蝶。
霓裳中序第一·秋夜闻歌用草窗韵
作者：张景祁
朝代：清

流云卷素叠。露湿银床飘暗叶。愁与青虫共结。又玉簟送凉，纱橱通月。莲衣坠雪。叹扇纨轻弃瑶箧。重游处，柳桥系马，忍向旧莺说。凄切。笛波鸣咽。祝酒泪盈衫未灭。湘皋无限怨别。袖襭芳兰，帕解离玦。篆香心字缺。那更听哀蝉断阕。西园路，一帘秋瘦，草缀冷红蝶。
霓裳中序第一·青村城隅，野桃作花繁茂，念远成赋
作者：张景祁
朝代：清

湾头锦浪接。仿佛仙源人境绝。知否刘郎怨别。尚含笑断篱，吹芳平堞。青芜绣叠。似茜裙微步烟月。閒门闭，一溪自绿，破网荐春鳜。凄咽。杜鹃啼血。叹花底金尊易歇。燕支犹泫素靥。彩袖分鸾，舞扇飘蝶。渡江迟画楫。悄未许寻根问叶。殷勤祝，晚来风定，莫遣散成雪。
高阳台
作者：张景祁
朝代：清

月苦啼鹃，堂空去燕，断肠人正悲秋。素柰横簪，云鬟无限清愁。花阴暗怯金铃报，诉心情、鹦母前头。待句留、江渚潮深，莫放行舟。天涯岂料惊风鹤，念绿杨城郭，遽赋离忧。镜槛琴台，黯然一别妆楼。玉溪底事添惆怅，又无端、锦瑟成讴。绮窗幽、凉雨潇潇，怕上帘钩。
鹊桥仙
作者：张景祁
朝代：清

螺尊重洗，鹧斑重炷，银海夜深欲冻。霓裳旧曲爱新翻，也不用、桓伊三弄。鸟啼渐紧，鹊飞渐远，遮莫晓钟将动。人间花月纵多情，争抵似、琼台一梦。
鹧鸪天
作者：张景祁
朝代：清

银烛秋屏浅梦中。花光人影斗玲珑。瓜犀暗怯寒泉沁，荷露微销宿酒浓。香雾敛，晓云空。迢迢碧汉路难通。深情若比回塘水，长定西流不复东。
鹧鸪天·寒食修禊湖上
作者：张景祁
朝代：清

如水香车逐暗尘。满堤芳草斗罗裙。丽人已过馀花气，新柳初齐尚酒痕。停画桨，殢清尊。微茫山色拥归云。明朝重问西泠路，细雨棠梨一断魂。
齐天乐·题张少南年丈影香词君怀才不遇，托于缘情绮靡，以纾幽抱，竹垞老人所谓空中传恨也，因本此意写之，或无戾风人之旨乎
作者：张景祁
朝代：清

碧濛濛地花魂在，烟情隔纱难写。借月扶娇，依镫抱梦，一缕柔痕初化。春云艳冶。渐半度屏帷，半飞帘罅。小院朦胧，玉笙幽抑怨遥夜。沉思年少旧事，彩毫鹦鹉妒，才调谁亚。屑麝成尘，雕琼作泪，犹有当时罗帕。吟尊倦把。想侧帽传歌，俊游都谢。老尽啼莺，乱红随去马。
临江仙
作者：张景芬
朝代：清

宝篆香浓帘半卷，读来锦句生怜。裁云镂雪写新篇。红梨春雨梦，黄菊晓霜天。鲍妹才华应逊此，风流南国词仙。苦今善病度年年。鹤归妆阁冷，遗恨旧吟笺。
挽左宗棠联
作者：张景龄
朝代：清
体裁：联

一心报国，为我朝整顿乾坤，西去总师干，忆先父执策相从，曾荷推恩登荐牍；两度赐书，勖小子磨砻学业，南来亲杖履，怅此日骑箕遽逝，不堪和泪读遗函。
伊吾庐军次
作者：张曜
朝代：清

酒阑乘兴独登台，万幕无声画角哀。塞上羁留频岁月，不堪犹见雁归来。烽火边城羽檄催，旌旗十万下龙堆。年来无复封侯志，一夜湖山梦几回。
伊吾庐军次·其一
作者：张曜
朝代：清

酒阑乘兴独登台，万幕无声画角哀。塞上羁留频岁月，不堪犹见雁归来。
伊吾庐军次·其二
作者：张曜
朝代：清

烽火边城羽檄催，旌旗十万下龙堆。年来无复封侯志，一夜湖山梦几回。
挽曾国荃联
作者：张曜
朝代：清
体裁：联

当年江左独艰辛，随文正中兴，最难仲季肩忠义；此日南洋深倚畀，捐三军司命，计偕竹林卸修攘。
挽郭嵩焘联
作者：张曜
朝代：清
体裁：联

科第同，清要不同，迁转异，进退犹异；秉性直，秉笔尤直，知人难，知己更难。
挽郭嵩焘联
作者：张曜
朝代：清
体裁：联

邹居爱孟，栗里羡陶，邻比天涯相见晚；蝶恋庄醒，琴调文梦，悲吟乐府识几先。
题黄鹤楼
作者：张曜
朝代：清
体裁：联

旧地重新，记劫冷江城，烬余赤壁；登高一览，成古今变局，中外奇观。
诸葛武侯祠联
作者：张曜孙
朝代：清
体裁：联

行藏以道，出处因时，使无三顾频烦，亦与水镜鹿门，甘心肥遁；成败论人，古今同慨，似此全才难得，尚有子由承祚，刻意讥评。
书室联
作者：张曰衔
朝代：清
体裁：联

相对半床书，冀渐臻圣域；但啜一瓯粥，誓不入公门。
无子自叹
作者：张曼殊
朝代：清

春到园林草尽芽，天桃何事不开花。晓来对镜临妆坐，羞见朝阳上碧纱。
病中吟
作者：张曼殊
朝代：清

罗帐挂金钩，薰炉香雾收。起来红袖冷，独坐怕梳头。日色满窗红，鸳鸯睡枕同。披衣将欲起，又怕隔帘风。
病中吟·其一
作者：张曼殊
朝代：清

罗帐挂金钩，薰炉香雾收。起来红袖冷，独坐怕梳头。
病中吟·其二
作者：张曼殊
朝代：清

日色满窗红，鸳鸯睡枕同。披衣将欲起，又怕隔帘风。
丁卯桥
作者：张曾
朝代：清

诗名直到今，桥断迹难寻。落日人独立，春风鸟一吟。径幽苍霭积，石绝碧苔侵。惟有溪旁水，年年自赏音。
五州山
作者：张曾
朝代：清

萝磴上空际，禅房深翠微。崖阴春不到，松激雨常飞。落叶埋樵履，寒云恋衲衣。五州遥极目，几点散烟霏。
夜过平望同陈东峙作
作者：张曾
朝代：清

冒雨理归楫，披衣坐晚寒。橹声两岸急，人语一镫残。此夜追欢好，重来把臂难。忽闻渔唱起，鸥鸟下沙滩。
步江同紫芝焦山读书寄怀
作者：张曾
朝代：清

九月焦岩已薄寒，海门高处落风湍。秋声一夜客同听，山色满江人独看。烧叶照书蜗舍好，剜苔读字鹤铭残。遥怜镫火三更雨，清磬泠泠度远滩。
登凌云亭
作者：张曾
朝代：清

水光秋变白，石骨冷逾青。天地能容我，江山著此亭。沙沈寻折戟，酒尽弃空瓶。日暮悲歌起，蛟龙不解听。
雨宿焦山
作者：张曾
朝代：清

岩光惊早起，江阁雨残时。烟鸟去无尽，风潮来不知。樱桃分饷客，芍药对题诗。四月山中好，幽禽莫负期。
宝应道中
作者：张曾典
朝代：清
体裁：七言绝句

帆影微茫接射陂，晚程烟景望迷离。一犁初过鸣鸠雨，正是秧针刺水时。
晓起
作者：张曾典
朝代：清
体裁：古风

晓起盼庭树，凉风萧然来。我怀夫如何，眷言独徘徊。幽鸟哢晨旭，院宇清无埃。孟夏灌木秀，绿阴黯不开。复此池上亭，酌彼林下杯。信美非吾庐，荏苒年光催。名区惜清景，飘泊何为哉。三径自岑寂，落花满苍苔。
晚步湖畔遂入野寺
作者：张曾典
朝代：清
体裁：古风

湖波淡将夕，浩渺涵春容。濛濛水云外，落日闻疏钟。言寻烟际寺，觏觏林间峰。寂然感禅悦，流连尘外踪。
消夏
作者：张曾典
朝代：清
体裁：七言绝句

芳塍位置地幽偏，松叶窗虚竹架连。篱外纷纷豆花落，晚林风急打琴弦。
自城内移居东溪
作者：张曾庆
朝代：清

乱后居难定，秋深念转生。翻书存杜老，问卜少君平。落日孤村暗，荒烟万树横。匣中埋剑气，郁郁向谁鸣。
和樊川咏艄翁
作者：张曾徽
朝代：清
体裁：七言律诗

长年三老更称翁，羡汝生涯路不穷。惯听袁宏闲作咏，也因宗悫快乘风。烟汀月渚呕哑里，雾壑云岩欸乃中。到处浮家随意泊，结邻只在绿莎丛。
驻舟湖口县
作者：张曾懿
朝代：清

泊舟湖口县，遥见庐山岑。远公不可见，虎溪深复深。榜人喧野渡，沙鸟集疏林。客抱将谁遣，开囊有素琴。
挽张之洞联
作者：张曾扬
朝代：清
体裁：联

评议庸何伤，功德具存，没世允堪三不朽；责望久弥厚，忧劳莫赞，拂公只为百无能。
赵北口同鲁堂兄蠡秋弟作
作者：张曾扬
朝代：清
体裁：五言律诗

缁埃纷赵北，淑景似江南。灼灼花当路，依依柳被潭。榔鸣残月隐，帘飏晓烟含。旅客驱车过，春风拂两骖。
八月初六日拜分校之命入闱用王衷白先生韵·其一
作者：张曾敞
朝代：清

朝传丹綍五云深，销院重教荷橐临。不让采风分簜简，自矜修月入骞林。三厅星聚奎文丽，七载飙驰往迹沈。惟有素怀清白在，玉壶一片是冰心。
八月初六日拜分校之命入闱用王衷白先生韵·其二
作者：张曾敞
朝代：清

障眼红纱误恐深，披文弥复廑如临。铭操恰侍皋比座，簪盍真成翰墨林。旧雨重偕情倍密，独弦无和响应沈，倾昆取玉寻常事，莫慰荆和献璞心。
挽张之洞联
作者：张曾畴
朝代：清
体裁：联

追随历江楚幽燕，感廿载订顽砭愚，分虽僚属，谊同师弟；勋望媲曾胡左李，痛一旦山颓木坏，斯文将丧，砥柱何人。
夜望翠螺山
作者：张曾虔
朝代：清
体裁：七言律诗

扁舟遥夜隔孤蒲，四望清光镜面铺。楼阁横云双鹄下，鼋鼍窥客一亭孤。无边风月连洲渚，如此江山尽画图。仿佛新秋换眉黛，晚妆深浅入时无。
放舟金山
作者：张曾虔
朝代：清
体裁：古风

长江万里岷峨通，奔涛滚滚流向东。众流趋海下京口，吞吐日月连苍穹。天堑奔腾壮南纪，屹然一柱当其冲。作镇南徐压江表，混茫一气排寒空。金枝翠羽忽照耀，飞来琼岛悬当中。有时天吴肆狡狯，中流跳荡惊鱼龙。广陵之涛古来绝，拍手大叫开心胸。我来击楫乘长风，随波一叶凌飞鸿。月落参横乍回首，朝阳遥挂扶桑红。云路迢迢下鹳鹤，天门隐隐蟠云松。颇欲寻幽支短筇，杨帆何事行倥偬。坐见连镳喷晴雪，崇峦突兀烟岚重。侧身长望渺无际，登楼倘许让萧公。三山缥缈不可接，泠泠清梵铿华钟。
石门寓斋坐雨
作者：张曾虔
朝代：清
体裁：七言律诗

兄弟天涯百感生，归期遥滞御儿城。寒鸦恋树窥霜信，落叶临窗杂雨声。衣薄乍惊风有力，愁深未觉酒多情。当时亲旧如萍散，争逐轻帆又远征。
山中
作者：张曾诒
朝代：清
体裁：七言绝句

浓翠烟峦树半遮，朝来倚仗看残霞。东风昨夜白云合，开遍一村荞麦花。
泊船
作者：张曾诒
朝代：清
体裁：七言绝句

二月东风飏酒旗，柳花如雪溅春泥。扁舟停泊日初午，深树人家乱鸡啼。
江中望小孤山
作者：张曾鼎
朝代：清
体裁：古风

大江九派来浔阳，澎湃直下波浪浪。峰峦夹岸相对出，小孤突兀凌中央。峭帆百尺挂天末，微风不动云水黄。新妇矶头看落涨，女儿巷畔听鸣榔。风鸥折苇乱吴越，渔汀远树摹潇湘。中流绝壁可望不可到，但见孤云落日一气凌青苍。靴纹万顷敛宿雾，冯夷击鼓蛟龙藏。须臾江豚吹浪上，青峰忽与船低昂。有时明月净澄练，美人对镜凝新妆。我思金焦两点最奇绝，得此鼎足殊相当。会须携取谢公屐，直上绝顶窥江光。凭凌万里得奇赏，恨无羽翼供翱翔。青萝一带永相望，小姑何时嫁彭郎。扣舷高助榜人唱，一天诗思明斜阳。
挽左宗棠联
作者：张朝栋
朝代：清
体裁：联

浩气塞乾坤，想当年寄命托孤，除草莽、斩荆榛，扫荡暨南朔东西，名世挺生，五百昌期开景运；奇功惊夷夏，看此际盖棺定论，本文章、成事业，英灵召星辰日月，斯人未死，千秋史笔慰忠魂。
梦灯
作者：张朝清
朝代：清

一灯明更灭，几点扑流萤。披卷书凝绿，分辉色闪青。燃来应照佛，聚处忽疑星。不肯因人热，秋光冷画屏。
蛛网
作者：张朝清
朝代：清

密结层层网，檐垂乞巧蛛。丝纶藏满腹，经纬蕴全躯。白地回文锦，先天太极图。夜深仙露滴，缕缕缀明珠。
蒲坂道中
作者：张杉
朝代：清

峻坂长驱匹马过，春风吹客奈愁何？重华不返苍梧驾，孤竹空传《采蕨歌》。北望云中迷紫塞，西来天上泻黄河。幽怀故国归何处，此日征衣泪更多。
白芨
作者：张杰
朝代：清
体裁：七言绝句

碧如蕉叶倚雕栏，细穗枝枝茁紫兰。纫佩何须滋九畹，移来幽谷共君看。
偕诗愚登高观山即景怀古·其一
作者：张杲
朝代：清
体裁：古风

高山如横枕，大江如环带。此境良独奇，俛仰乾坤大。凉风吹人衣，萧萧动天籁。归鸟喜有托，欢鸣杂清濑。落日下扶桑，浮云倚华盖。人居矮屋中，我来青天外。
偕诗愚登高观山即景怀古·其三
作者：张杲
朝代：清
体裁：古风

有酒常不饮，不如撤金卮。有山常不登，不如无险巇。人生若轻尘，后事安可知？少小长抑郁，欢乐无几时。寥寥空山中，怀古发幽思。世外有浮云，一笑且置之。
偕诗愚登高观山即景怀古·其二
作者：张杲
朝代：清
体裁：古风

西山峙黄鹄，碧岭何崔巍。野叟扶杖出，言采西山薇。往哲亦已渺，仙踪长与违。上下千百载，谁为扬清徽？我欲问青天，云霞长纷飞。浩歌怀往昔，徙倚不能归。
晚归迂道访黄鹄山
作者：张杲
朝代：清
体裁：古风

秋从西郊来，欲寻杳无迹。徙倚望众山，眷言在畴昔。断云倚残照，清泉隐危石。倦鸟暝不归，林壑黯将夕。流光誓不返，景物各变易。幽草日已黄，虚岚日已碧。我思素心人，相閒在咫尺。月明照萝径，怀抱各有适。
暮登黄鹄山
作者：张杲
朝代：清
体裁：五言律诗

空山已薄暮，怅望夕阳西。寺远磬声寂，峰高人影低。石花环古磴，松子落长蹊。指点深林里，真为隐者栖。
雪霁登楼及陪小钟先生黄鹤楼之作二首·其一
作者：张杲
朝代：清
体裁：五言律诗

晚来新雪霁，独客下西楼。远树岭头灭，长江天外流。风光异畴昔，身世感浮沤。伫望情何极？茫茫今古愁。
雪霁登楼及陪小钟先生黄鹤楼之作二首·其二
作者：张杲
朝代：清
体裁：七言律诗

万家日落上灯时，过雨寻秋景益奇。楼阁倚天争得势，江山绝顶转难诗。鹤飞夏口乘云早，雁怯衡阳作阵迟。玉笛梅花常结忆，古怀一片有谁知？
高观夜雨
作者：张杲
朝代：清
体裁：古风

禅房二十亩，修竹三千竿。高枝向晚风，摇碎新琅玕。萧萧复淅淅，夜雨走急湍。天籁发清兴，侧耳流云端。
今我亭联
作者：张枢
朝代：清
体裁：联

塔影城阴可诗画；佳晴喜雨足登临。
寄怀吴海六
作者：张柏恒
朝代：清

青毡坐破久谈经，十日曾亲老典型。两地明月千里白，四山秋色乱峰青。望鸿云断天如洗，扪虱镫挑梦乍醒。想得豆棚花架外，洞门老衲静常扃。
挽某学生联
作者：张某
朝代：清
体裁：联

不知医而医，古有此医士乎？久已世无黄种；可以死则死，今犹非死所也，伤哉我之青年。
挽谭知县联
作者：张某
朝代：清
体裁：联

落落眼前人，惟子有才非百里；茫茫身后事，愧予无计慰重泉。
雨夜
作者：张柔嘉
朝代：清

支离病榻苦无眠，夜雨镫昏倍惨然。虽有遗书生计薄，泪痕湿尽枕函边。远漏风回报四更，寒秋闷拥对孤檠。思量家事方愁绝，檐溜何堪递楚声。
雨夜·其一
作者：张柔嘉
朝代：清

支离病榻苦无眠，夜雨镫昏倍惨然。虽有遗书生计薄，泪痕湿尽枕函边。
雨夜·其二
作者：张柔嘉
朝代：清

远漏风回报四更，寒秋闷拥对孤檠。思量家事方愁绝，檐溜何堪递楚声。
江干野望
作者：张柚云
朝代：清

矶头间注目，秋水碧盈盈。龙卧寒潭寂，虹飞断岸明。菱歌惊鹭起，塔影印波清。何处芙蓉发，幽香扑袖生。
夔府
作者：张栋
朝代：清
体裁：七言律诗

进得瞿塘古峡门，残秋气候似春温。云深不断呼山鸟，木落长悬饮涧猿。乱石渐通孤棹路，横峰仍插夕阳村。经旬倦客明双眼，又听城头鼓角繁。
读徐素庵先生慎馀斋稿一首
作者：张树培
朝代：清

名缰利锁一般除，斋处慎馀学有馀。浑厚人争钦璞玉，清高我亦重璠玙。写怀杼柚慎成锦，放眼湖山月满庐。自恨芝容曾未识，瓣香何幸得遗书。
谒包孝肃祠
作者：张树声
朝代：清
体裁：七言律诗

城南一曲尚清流，风送荷香槛外秋。遗像至今传铁面，直臣岂肯作金钩。烟波浩渺藏渔艇，蘋藻馨香荐古洲。漫说阎罗关节重，青宫事业等安刘。
过周公瑾墓
作者：张树声
朝代：清
体裁：七言律诗

鼎足功收一炬红，白杨古墓啸寒风。两朝心腹推知己，半壁江山效死忠。遗恨直吞漳水北，豪情犹唱大江东。英雄儿女今何在，埋玉深深惜此中。
赠中宪大夫崇庆州牧常公殉节诗
作者：张树槐
朝代：清

血溅金戈怒未平，毅然殉节一书生。仓皇独表衔须烈，慷慨犹闻击笏声。辽海魂归元鹤唳，蜀江祠在夜涛鸣。即今恤难光宬纪，报国还留不朽名。
咏雪
作者：张桐
朝代：清

天公戏玉太匆忙，顷刻朱楼换粉妆。终夜窗明如对月，满庭花落不闻香。烟沈野岸鸿泥浅，云锁空山鹤梦凉。此夕烹茶添雅兴，一杯清味涤诗肠。
雨夜思家
作者：张桐
朝代：清

咫尺成千里，言归竟未归。遣怀亲笔砚，别梦绕庭闱。旱潦天心见，炎凉世事非。曾经兵燹过，况复遇年饥。
和檀度寺僧元韵
作者：张桥恒
朝代：清

临淮名胜地，偶此驻行骖。帆影沿江市，钟声近水庵。红尘销短鬓，白业净秋潭。喧寂虽殊况，清言许共探。
弹琴
作者：张梁
朝代：清

偶坐藤萝下，挥手弄素琴。我琴不悦耳，能作澹泊音。本非求人知，我自写我心。钟期既已亡，成连谁能寻？岂徒桑与濮，六代趋荒淫。时世有升降，性情无古今。抚兹枯桐枝，欲辨口若喑。罢琴人寂然，明月窥疏阴。
弹琴杂诗
作者：张梁
朝代：清

孤桐独为奏，不假金石谐。微矣园客丝，能写旷士怀。中散已云逝，千载罕见侪。奈何大雅音，委之优与俳。抚弦传窅渺，希声正复佳。岂难悦人耳，所耻在淫哇。听者虽或疏，宫徵安可乖。束发好鼓琴，自谓甚易工。初得一声似，旷若意已通。学之既十年，兹理弥无穷。吾未忘吾手，焉令诸有空。乳泉滴幽洞，箐木含远风。至音非可求，只在天然中。
弹琴杂诗·其一
作者：张梁
朝代：清

孤桐独为奏，不假金石谐。微矣园客丝，能写旷士怀。中散已云逝，千载罕见侪。奈何大雅音，委之优与俳。抚弦传窅渺，希声正复佳。岂难悦人耳，所耻在淫哇。听者虽或疏，宫徵安可乖。
弹琴杂诗·其二
作者：张梁
朝代：清

束发好鼓琴，自谓甚易工。初得一声似，旷若意已通。学之既十年，兹理弥无穷。吾未忘吾手，焉令诸有空。乳泉滴幽洞，箐木含远风。至音非可求，只在天然中。
琴意诗 其一 梅花三弄
作者：张梁
朝代：清

《梅花》本笛曲，淡淡入我弦。冻云残雪春乍破，一枝两枝篱边落。喧啾野雀噪深竹，溪水无波照空渌。阳和暗觉指下来，遥峰泼翠岚阴开，五色凤子双徘徊。小弦急，大弦缓，冷香拂袖东风软。袅袅冰魂吹不断，忽然鹤叫三四声。罗浮美人梦里惊，霜天欲晓寒更清。平生茅屋心，珠玉空自惜。山家闭户悄无人，绿缛青苔落英积，瑶琴愔愔醉横膝。一片孤月当窗白。
琴意诗 其三 溪山秋月
作者：张梁
朝代：清

溪山四时好，秋夜气更清。月色终岁佳，秋天光愈明。此意孰能写，惟有丝桐声。一弹山在眼，再弹溪在目。溪静水粼粼，山遥峰矗矗。慢声生旷怀，幽韵蕴高躅。或如临大壑，松风卷波涛。或如坐深岩，石泉鸣琼瑶。或如邻古寺，云外吼蒲牢。阴崖转长林，仄径凌绝巘。天风缥缈回，泛声三数点。夜深露叶光，水天交飐闪。如观荆浩图，如读谢庄赋。年衰倦登临，体弱愁风露。间窗时一挥，悠然惬心素。
琴意诗 其九 潇湘水云
作者：张梁
朝代：清

潇湘之水清且深，上下一碧涵古今。白云在天亦在水，瀰漫滉瀁连江浔。九疑之山相萦带，虞帝于此曾登临。松杉榕栝百围大，望之不见愁人心。昔日筑台赋八景，此景未闻入歌吟。风排浪涌散还聚，月射波翻晴复阴。涓涓细籁漱幽壑，浩浩洪涛扬远岑。水鸟风帆互出没，玉沙锦石空浮沈。岂无澄明好天气，倏忽变换不可寻。张衡《四愁》愁未已，刘向《九叹》叹难禁。我目未睹耳则闻，三尺六寸徽黄金。永嘉郭君制此曲，遥和骚人千载音。
琴意诗 其五 樵歌
作者：张梁
朝代：清

出门尽青山，担头缚斧柯。顾盻生得色，高林郁嵯峨。轩轩举趾健，倏忽重峦过。山词连步起，与至口则哦。闻声不见人，杳霭隔烟萝。有时惊鹳鹤，磔磔离其窠。呕哑字莫辨，余响飘林多。松风与涧瀑，天籁遥戛摩。运斤以为节，逸调殊凡科。丁丁复许许，拉杂声相和。四体无乃疲，而非劳者歌。自歌还自罢，兀傲焉知他。
琴意诗 其八 平沙落雁
作者：张梁
朝代：清

秋水渺无际，天空扬远音。芦花一片月，寂寂寒江深。嘹唳止还作，回翔升复沈。凉飔听又起，萧飒满疏林。
琴意诗 其六 汉宫秋怨
作者：张梁
朝代：清

掖垣天清夜沈沈，三十六宫宫漏深。凤辇鸾舆不知处，凉飔微动锒铛音。卷帘徘徊鱼钥静，几片梧桐落金井。昭阳殿里月正明，长信门前风自冷。玉轸金徽聊寄情，声声弹出是秋声。酸嘶银汉哀鸿唳，幽咽瑶阶怨蛩鸣。雾湿云鬟花影移，哝哝絮语夜何其。马卿作赋音尤楚，班女裁诗韵更悲。掩抑似闻长太息，千回百转柔肠强。罢琴惆怅不成眠，蜡檠飘红泪珠滴。
琴意诗 其四 良宵引
作者：张梁
朝代：清

丁东莲漏隔花滴，花影离离月波白。水精帘卷碧窗幽，座上清风拂瑶席。素琴徐拨玉玲玲，远寺疏钟相间鸣。夜深错认天仙下，空里微摇环佩声。
琴意诗·梅花三弄
作者：张梁
朝代：清

《梅花》本笛曲，淡淡入我弦。冻云残雪春乍破，一枝两枝篱边落。喧啾野雀噪深竹，溪水无波照空渌。阳和暗觉指下来，遥峰泼翠岚阴开，五色凤子双徘徊。小弦急，大弦缓，冷香拂袖东风软。袅袅冰魂吹不断，忽然鹤叫三四声。罗浮美人梦里惊，霜天欲晓寒更清。平生茅屋心，珠玉空自惜。山家闭户悄无人，绿缛青苔落英积，瑶琴愔愔醉横膝。一片孤月当窗白。抚冰弦之皎洁，扣玉㢩之玲珑。叹曲高而和寡，溯遗音于郢中。恍飞霙之来下兮，忽烟霭之溟濛。乍回旋兮，舞鸾鹤于仙岛。俄散漫兮，屑琼瑶于帝宫。沾璧槛，洒珠栊，皎兮若梨花之带月，翩兮似柳絮之因风。萧萧兮疏竹，谡谡兮劲松。喜清光兮照眼，快颢气兮蟠胸。乃知声音之微妙兮，移造化之功。顾兹曲之冷淡兮，琴每罢而座空。独余情其爱悦，抱幽素兮忡忡。溪山四时好，秋夜气更清。月色终岁佳，秋天光愈明。此意孰能写，惟有丝桐声。一弹山在眼，再弹溪在目。溪静水粼粼，山遥峰矗矗。慢声生旷怀，幽韵蕴高躅。或如临大壑，松风卷波涛。或如坐深岩，石泉鸣琼瑶。或如邻古寺，云外吼蒲牢。阴崖转长林，仄径凌绝巘。天风缥缈回，泛声三数点。夜深露叶光，水天交飐闪。如观荆浩图，如读谢庄赋。年衰倦登临，体弱愁风露。间窗时一挥，悠然惬心素。丁东莲漏隔花滴，花影离离月波白。水精帘卷碧窗幽，座上清风拂瑶席。素琴徐拨玉玲玲，远寺疏钟相间鸣。夜深错认天仙下，空里微摇环佩声。出门尽青山，担头缚斧柯。顾盻生得色，高林郁嵯峨。轩轩举趾健，倏忽重峦过。山词连步起，与至口则哦。闻声不见人，杳霭隔烟萝。有时惊鹳鹤，磔磔离其窠。呕哑字莫辨，余响飘林多。松风与涧瀑，天籁遥戛摩。运斤以为节，逸调殊凡科。丁丁复许许，拉杂声相和。四体无乃疲，而非劳者歌。自歌还自罢，兀傲焉知他。掖垣天清夜沈沈，三十六宫宫漏深。凤辇鸾舆不知处，凉飔微动锒铛音。卷帘徘徊鱼钥静，几片梧桐落金井。昭阳殿里月正明，长信门前风自冷。玉轸金徽聊寄情，声声弹出是秋声。酸嘶银汉哀鸿唳，幽咽瑶阶怨蛩鸣。雾湿云鬟花影移，哝哝絮语夜何其。马卿作赋音尤楚，班女裁诗韵更悲。掩抑似闻长太息，千回百转柔肠强。罢琴惆怅不成眠，蜡檠飘红泪珠滴。高山峨峨，流水涓涓。长松之阴，有鹤蹁跹。立苍苔，啄白石，而饮清泉。顾风日之和美，忽长鸣兮戛然。修翎矫雪，逸翩翔烟。雌雄迭代，俯仰迁延。始凤跄兮焕烂，终龙跃兮蜿蜒。往来络绎，交错回旋。节若应鼓，机如转圜。拂琪树兮晃朗，落玉花兮联翩。若有人兮，幅巾道服，安坐调弦。想琴心兮，三叠致妙，舞乎胎仙。秋水渺无际，天空扬远音。芦花一片月，寂寂寒江深。嘹唳止还作，回翔升复沈。凉飔听又起，萧飒满疏林。潇湘之水清且深，上下一碧涵古今。白云在天亦在水，瀰漫滉瀁连江浔。九疑之山相萦带，虞帝于此曾登临。松杉榕栝百围大，望之不见愁人心。昔日筑台赋八景，此景未闻入歌吟。风排浪涌散还聚，月射波翻晴复阴。涓涓细籁漱幽壑，浩浩洪涛扬远岑。水鸟风帆互出没，玉沙锦石空浮沈。岂无澄明好天气，倏忽变换不可寻。张衡《四愁》愁未已，刘向《九叹》叹难禁。我目未睹耳则闻，三尺六寸徽黄金。永嘉郭君制此曲，遥和骚人千载音。
挽张之洞联
作者：张梅本
朝代：清
体裁：联

能肩得起世界人群，大地茫茫，天下安危弱一个；放心不下主权国是，遗谋耿耿，身后从容奏两宫。
挽彭玉麟联
作者：张梓镛
朝代：清
体裁：联

身为朝廷硕辅，迹类江湖散人，惟楚有材，公尤特出；绩已夷夏震威，谋更海疆毖患，遭时多故，谁其嗣音。
出南郭寻毕文简墓不得
作者：张梦兰
朝代：清

西风禾黍响飒飒，峞嶪荒城云峰杂。野径苍茫阒无人，蝉声蛩语互相答。九原可作其谁归，我公大度殊巍巍。力赞莱公排钦若，契丹解得澶渊围。苦恨小邑无文献，借才聊为读书劝。盛德曾无抔土留，神鸦社鼓传哀怨。闻道画像亦被焚，香烟矗起团成云。一样子孙不识字，魏公村里趋耕耘。山河不殊风景别，茫茫古今电光掣。斜阳荒阪姑少留，九龙港口水呜咽。
姑苏怀古
作者：张梦兰
朝代：清

许越行成志已诬，黄池争长计尤疏。夫差自是甘忘父，西子何曾解拳吴。一曲空江迷步屟，千年冷月照姑苏。国仇难共家仇雪，遗恨堪怜伍大夫。
姑苏怀古
作者：张梦兰
朝代：清
体裁：七言律诗

许越行成志已诬，黄池争长计尤疏。夫差自是甘忘父，西子何曾解豢吴。一曲空江迷步屟，千年冷月照姑苏。国仇难共家仇雪，遗恨堪怜伍大夫。
登巾子山
作者：张梦兰
朝代：清

双峰崷崒依女墙，纤径崎岖通上方。旧拟来游今始到，溽暑全涤西风凉。带山琳宇皆南向，矮垣横缭千年樟。稍前不浪舟尤稳，翠微高竦飞岚光。翠筠旁偃石壁峻，杂以野花缘纪堂。随潮帆影拂槛过，岛屿萦回江天长。西北群山来未已，横空旌旆时飞扬。城中万瓦鳞叠碧，郭外千畦云浮黄。凭眺独立无人径，山僧见怪询行藏。我谓仆夫勿饶舌，迩来埋首随韩康。归循旧途怕人识，左旋右折逾崇冈。却到平地重回望，离离塔影凌青苍。
闻雁有感
作者：张梦兰
朝代：清

无情如雁燕，来去有常期。况是年深客，兼逢岁暮时。旅怀凭梦遣，老景怕儿知。寂寂回栏外，寒风飐竹枝。
雨不止
作者：张梦喈
朝代：清

四野人声静，惟闻檐瀑喧。窗捎花影重，径压竹枝繁。伏枕宵犹岁，摊书昼已昏。何时步丘壑，策杖倚朝暾。
发衡山县
作者：张梦龙
朝代：清

默默辞里闾，漫漫即长路。长路渺何许，寂历秋江树。江行日逾迈，虚觉晨昏度。中坐愁暗生，欲遣不可去。吁嗟风木哀，侧塞牛衣故。失怙独何辜，不天谁与诉。暧彼重泉下，幽阴永朝暮。悄然孤怀深，遂矣沈忧痼。众雏环我啼，顾之泪如注。娇嗔不肯卧，欲怒未忍忤。栖鸦起寒光，假寐旋自寤。伤哉两大间，抚事若流寓。蒲帆乘晓风，策策如飞禽。归宁既适愿，胡为愁苦侵。念我垂白母，悲女常伤心。九载不得见，忧思独难任。此行将远怀，慰此离别深。弱弟能承欢，天真抒素忱。闻姊近且归，高斋扫空蟫。焚香或默坐，竟日惟愔愔。浮生感馀息，灰败犹枯芩。定省阙晨夕，郁郁曾至今。安得缩地方，瞬息归故林。不闻榜人妇，鼓枻扬哀音。
发衡山县·其一
作者：张梦龙
朝代：清

默默辞里闾，漫漫即长路。长路渺何许，寂历秋江树。江行日逾迈，虚觉晨昏度。中坐愁暗生，欲遣不可去。吁嗟风木哀，侧塞牛衣故。失怙独何辜，不天谁与诉。暧彼重泉下，幽阴永朝暮。悄然孤怀深，遂矣沈忧痼。众雏环我啼，顾之泪如注。娇嗔不肯卧，欲怒未忍忤。栖鸦起寒光，假寐旋自寤。伤哉两大间，抚事若流寓。
发衡山县·其二
作者：张梦龙
朝代：清

蒲帆乘晓风，策策如飞禽。归宁既适愿，胡为愁苦侵。念我垂白母，悲女常伤心。九载不得见，忧思独难任。此行将远怀，慰此离别深。弱弟能承欢，天真抒素忱。闻姊近且归，高斋扫空蟫。焚香或默坐，竟日惟愔愔。浮生感馀息，灰败犹枯芩。定省阙晨夕，郁郁曾至今。安得缩地方，瞬息归故林。不闻榜人妇，鼓枻扬哀音。
口号
作者：张梦龙
朝代：清

痛极疑非痛，悲深似不悲。无端肠断句，刻刻上心来。
夜过长沙
作者：张梦龙
朝代：清

秋水茫茫秋月白，扁舟一叶过长沙。十年离别悲风火，两岸萧条剩荻葭。不信浮生如此幻，相看何处是吾家。寒鸦哀叫游魂哭，坐倚孤篷百感赊。
枯藤
作者：张梦龙
朝代：清

荒园有枯藤，岁久根亦朽。土润斑斓杂荆棘，网丝断续伤尘垢。当时青葱蔽云日，虬怒龙蟠复何有。乃知荣达出夤缘，时过势孤难自守。岂无甘瓜佐盘馈，亦有蒲萄足补酒。所生所出皆见用，老废空令习粗丑。雪凌霜欺曾几时，中心已死谁能持。君不见亭亭骨立摩云树，万岁千秋犹得支。
次韵谦之闻雁见忆
作者：张梦龙
朝代：清

廓落不须忧，乾坤放胆游。浮生谁百岁，诗事独千秋。兄弟关山远，江湖战伐愁。忽惊来雁意，嘹唳暮云头。
烧诗
作者：张梦龙
朝代：清

汨罗江上一女子，生来二十九年矣。文章牢落苦无成，滔滔岁月看流水。忆昔儿时喜读书，操治简策若蚕枲。先公经术寿日月，茫茫沧海失涯矣。自陈榛椇执中馈，墨守膏肓百不理。夫子论诗独逴跞，苍龙出没天河里。书窗讽咏有倡和，往往驽骀随騄駬。贞松百岁连枝叶，庶几文字共终始。岂知人事倏变迁，羸者未亡壮者死。黔娄先生终有谥，柳下大夫何须诔。孤儿顽稚须教诲，旧经重翻颡有泚。惟有诗稿不可读，使我徒增忉怛耳。呼儿爇火摧烧之，长向九京伴才鬼。
题张孟缇夫人澹菊轩图
作者：张梦龙
朝代：清

老圃秋心澹若此，聊持健笔洗霜华。当年唱和留高咏，今日风徽擅旧家。何必齐眉都白发，由来晚节属黄花。篱东自写幽人意，瑟瑟金飙夕照斜。
怀小山四儿
作者：张椿
朝代：清
体裁：七言律诗

出郭曾无半日程，相思也自逼愁生。柳风澹荡绵初落，春草黄昏梦易成。开户乍看新乳燕，携柑可忍独闻莺。家贫剩有青毡在，两处寒温一例情。
上巳用石虹韵
作者：张榕端
朝代：清

行藏久已任邅迍，客里浑忘上巳辰。祓禊纵能临曲水，脂车无计转方轮。几番风雨催花信，剩得烟霞媚野人。感荷君恩容浪迹，懒随渔父问河滨。
庚辰重午阎百诗徵君招饮楚州城西之湖因有学士湖之目且举太白沔州诗为起句赋诗见赠余愧不能承也辄成二十韵奉答
作者：张榕端
朝代：清

郎官爱此水，因号郎官湖。吾来客楚州，迹与曩哲殊。三年历传舍，炎雪劳驰驱。瓜期偶息影，偷闲亦须臾。主人敬爱客，放棹携百壶。绣幕漾云水，牙樯狎鸥凫。纷纷角黍筵，画舫凌虚无。灵均日已远，节物留欢娱。欢娱亦何有，清赏在吾徒。谈笑惬素心，至乐非笙竽。主人今谪仙，胸有骊龙珠。乃援沔州例，标此名胜区。我名以湖传，佳境恐厚诬。虽为香案吏，本是山泽臞。家园滏水阳，三径行就芜。中宵剧归梦，猿鹤勤招呼。身随彩丝系，病藉艾草苏。笑此朱夏天，清霜点鬓须。虚名重刻画，丽句重操觚。君诗勿传播，冯夷定揶揄。
旅次洛阳
作者：张榕端
朝代：清

渡河寻古迹，遥羡洛阳名。硖折疑无路，林开忽有城。夕阳落处大，归鸟去边明。莫厌村沽薄，诗从半醉成。
登岱
作者：张榕端
朝代：清

寰中群岳震为尊，到此真穷造化根。晓日铜钲升海国，长河衣带挂天门。下方雷雨晴空见，上界星辰静夜扪。九点青烟俱在掌，不须更拟上昆仑。
门联
作者：张榜
朝代：清
体裁：联

一声爆竹，轰出穷鬼，打几拳，踢几脚，好王八蛋，这些年制的我溲裆尿裤；三柱新香，请进福神，作个揖，磕个头，阿弥陀佛，赶何日才能□大马金刀。
一剪梅·春怨
作者：张槎
朝代：清
体裁：词

小院春深叫鹁鸪。朝也姑姑。暮也姑姑。庭前细雨正如酥。红也铺铺。绿也铺铺。锦帏别后至今孤。想煞当初。恨煞当初。风前无力倩人扶。睡也模糊。醒也模糊。
凤凰台上忆吹箫·听秋虫
作者：张槎
朝代：清
体裁：词

一声凄其，数声哀怨，世间何物能忧。惹褊情南阮，涕泪长流。多少繁红嫩紫，悲咽处、叶落香收。何况是、残灯夜雨，白发新秋。休休。冯唐已老，有角吹残暑，雁语南楼。怅迩来踪迹，又客皇州。总是孤臣孽子，千载后、唧唧啾啾。云窗内、閒吟閒写，与尔同愁。
南柯子·署中仝杨希文、魏巨卿、吴恭若、家大伯灯下饮菊
作者：张槎
朝代：清
体裁：词

朔雁排空碧，寒鸦噪晚枫。重阳过了却匆匆。搬取陶家一座锦屏风。带醉翻棋局，佯憨躲玉钟。龙膏照彻蕊珠宫。羡煞名花名士两相逢。
声声慢·听范声著酒后琵琶兼与敲棋夜话，戏赠
作者：张槎
朝代：清
体裁：词

閒情并积，禅榻生寒，天外一轮孤月。畅好征鸿，故里烟花能说。猛然琮琤碎玉，搅同云、打窗新雪。顿送我，愁千斛、四条弦子轻拨。且把乡思撇却。灯儿灺、颠倒楸枰还劫。跋扈堪惊，暮气如子已竭。收拾旗坛战罍，都付与、蜗蛮蚁穴。归来也，尚小范、逼人咄咄。
山花子·寒食日忆江南
作者：张槎
朝代：清
体裁：词

暖日熏人换裌衣。昼长香尽冷金猊。自卷湘帘看燕子，杏花飞。小艇悠扬莺早唤，画栏周折柳重围。毕竟江南春色好，几时归？
忆江南 已丑元旦自众兴集起行北上，马上漫成四首 其一
作者：张槎
朝代：清
体裁：词

元旦日，拥被听残更。爆竹数声惊倦马，红灯几点落疏星。野馆足逢迎。
忆江南·其三
作者：张槎
朝代：清
体裁：词

元旦日，侵晓踏清尘。三十六旬新甲子，二千里路早行人。障断去年贫。
忆江南·其二
作者：张槎
朝代：清
体裁：词

元旦日，才过大河滨。白面馄饨烹沸水，红笺帖子写宜春。景物一番新。
忆江南·其四
作者：张槎
朝代：清
体裁：词

元旦日，风细晓天云。骡马过时村酒唤，秋千飏处女儿欣。村舍礼彬彬。
忆江南·春闺
作者：张槎
朝代：清

阑干外，皓月碧如波。记得与郎煎沸水，洗清瓷盌酌松萝。消受不曾多。楼上望，一片绿如云。桃叶桃花看尽矣，罍巢燕子唼青芹。如此过今春。
忆江南·春闺
作者：张槎
朝代：清
体裁：词

阑干外，皓月碧如波。记得与郎煎沸水，洗清瓷碗酌松萝。消受不曾多。楼上望，一片绿如云。桃叶桃花看尽矣，罍巢燕子唼青芹。如此过今春。
忆江南·首春杂咏
作者：张槎
朝代：清
体裁：词

春到处，瑞雪满东皋。去岁马头瞻泰岳，今朝水面放轻舠。惆怅五山高。蒲水上，风送一帆轻。旧路五年人不到，新愁隔岁话难平。楼上已三更。
念奴娇·冬日喜晤家啸竹学博
作者：张槎
朝代：清
体裁：词

一棹飞来，正枫丹橙绿，尽堪吟写。清绮诗篇谁得似，一似秋涛挥洒。吴苑烟花，苏台弦管，恰放先生假。别来无恙，素丝添得盈把。细将诗格閒评，几多英俊，尽在君之下。京洛声华空有梦，守得妆聋作哑。三作堪赓，四愁休做，六十过头也。拈髯同笑，一时离恨都泻。
春宵曲·晚闺
作者：张槎
朝代：清
体裁：词

画阁声方寂，秋千影半斜。楼外正栖鸦。夜长无个事，弄琵琶。
梦扬州·言愁与慎斋中翰
作者：张槎
朝代：清
体裁：词

我言愁。愁未了、公也言愁。总是愁人，索性言尽方休。燕市里有予落魄，先生挈以为俦。钗钿盒，炊梦臼，君与我总相侔。岂料新来更愁。且搁起予愁，独话君愁。散尽千金，一纸左券空留。唏嘘叹、也因而笑，尽堪怜短发盈头。这都是，盘根错节，尝试吴钩。
河传·荷包牡丹
作者：张槎
朝代：清
体裁：词

轻红数点。迎风斜飐。小桃一片。枝枝叶底挂香囊，娇颜费尽天孙剪。同心结绾轻烟里。盈妆女，不系湘裙底。启窗纱。敛晴霞。非差依然富贵花。
浣溪沙·分手
作者：张槎
朝代：清
体裁：词

懊恨垂杨古渡头。雁行西去水东流。最无情是木兰舟。纵有飞花潆短棹，那堪灯火忆重楼。月残风晓正牵愁。
浣溪沙·春日游古澹园
作者：张槎
朝代：清
体裁：词

夹岸澄波拟若耶。绕堤门径一溪斜。畏人犬吠隔篱笆。丞相祠前孤石立，紫薇堂外乱峰遮。小楼开遍玉兰花。
浪淘沙·感旧
作者：张槎
朝代：清
体裁：词

新燕乍来时。闹起蜂儿。凭栏无语倩谁知。梦里巫山山上路，一半凄迷。妆钿冷清池。莫问人归。垂杨砌畔有将离。纵使来时花尽也，总是佳期。
浪淘沙·留春
作者：张槎
朝代：清
体裁：词

毕竟要重来。何苦分开。三更未满尚堪偕。谁使东风常不换，输却金钗。楚雨暗章台。珠泪盈腮。明年花发莫相乖。收拾南园千倾地，任尔安排。
浪淘沙·送振业姨侄归
作者：张槎
朝代：清
体裁：词

短榻与残灯。拨火敲冰。閒来拥絮说心情。不信人归先似燕，倏尔奔腾。莫漫惜伶仃。琐琐星星。悔将生事误春耕。藉语儿曹休望远，未有归程。
浪淘沙·送春
作者：张槎
朝代：清
体裁：词

此去几时回。别恨成堆。乱红飞絮总相催。怪杀子规啼不住，开到荼蘼。水曲与山隈。甚处徘徊。卷帘聊与饯金杯。酒醒梦回何处是，雨打风吹。
清平乐·长沙城内园亭
作者：张槎
朝代：清
体裁：词

春花几树。中有人家住。昨夜雨淋真似注。泥泞门前小路。分明翠袖相招。溪头只少蓝桥。却恨柳丝无赖，重重围住桃夭。
满江红 经吴陵试院有作，用迦陵词韵二首 其一
作者：张槎
朝代：清
体裁：词

翰墨坛场，真俊杰、每曾经此。也只为、搴旗挝鼓，始基乎是。紫阁看他飞去疾，青衫顾我牢相寄。叹臣之壮也不如人，今衰矣。秋露白，甘泉旨。天籁发，鸣箫紫。任指予牛马，从而曰唯。双鬓如斯何足恨，一寒至此谁之耻？问桃花又放海陵车，无聊耳。
满江红·其二
作者：张槎
朝代：清
体裁：词

是耶非耶？沽美玉、允须待价。君不见、紫菌木槿，早开先谢。骨相那堪麟阁画，泪痕欲向龙门洒。笑贾臣、季子是何人，知予者。幸有个，东村舍。记卧在，西窗夜。趁柳风柘影，鸡豚之社。好梦直寻槐国蚁，閒情欲辩庄周马。语儿曹、误我是谁行，残篇也。
满江红·和香山年伯
作者：张槎
朝代：清
体裁：词

相见何迟，且漫说、红亭又别。纵此夕、雨凄花谢，犹然三月。浪叠千江还自涌，珠倾八斗尤难竭。最伤情、一曲满江红，三春雪。髯正美，何须镊。腰未老，何曾折。便身撄战罍，此心休灭。炙手繁华容易冷，生徒问字非藏拙。擘鸾笺、泼墨写宫词，真双绝。
玉烛新·和元锡先生春日寄怀原韵
作者：张槎
朝代：清
体裁：词

春来多少乐。看梅蕊香生，红英错落。入夜行吟，歌舞剧、月影沉沉霜幕。画楼人静，听只有、风来书阁。拈纤毫、谱按新词，卷帘试问双鹤。几年匹马关山，想故国烟花，许多丘壑。风光不恶，愿追随、产后尽情商确。文光剑气，四座里、烟云磅礴。展缥缃、千里皈依，笑言如昨。
琵琶仙·客窗春雨感怀
作者：张槎
朝代：清
体裁：词

独客閒窗，刚过了、深巷买花时节。惆怅落拓心情，好景多虚设。三尺剑、蒯缑都破；一床书，锦函生裂。猛雨冲帘，盲风撼树，小楼灯灭。恰今朝、双鲤南来，把梓里、虚无尽情说。只有饥儿病妇，扃柴扉呜咽。纵守得、铁杵磨成，怕难禁、鲋鱼涸辙。不如春水江南，满帆新月。
甘州子·吴陵道中
作者：张槎
朝代：清
体裁：词

盲风猛雨拂轻车。杨柳岸，马蹄沙。青林一带有人家。啼遍后庭鸦。无人见、一树绛红花。
百字令·祝家伯茗柯七十初度，即用自寿原韵
作者：张槎
朝代：清
体裁：词

黄云绕遍西城，第拍手、先生七十。勒鼎铭钟成底事，远逊桐江蓑笠。莲静芝肥，鸾翔凤舞，不比寻常席。兴会翛然，花前且听吹笛。算来地僻钱愚，经营扰攘，好景空相失。看取蒲轮推国士，岂少登云拔宅。下邳桥头，济阴城北，彼此都无逆。香山佳会，年年此月今夕。
相见欢·游朴园
作者：张槎
朝代：清
体裁：词

墙头攲倒长松。画阑东。坐看庭前锦幕、罥芙蓉。延霜菊，迎风竹，暮烟中。禁得日斜人散、几声鸿。
绮罗香·庚寅七夕
作者：张槎
朝代：清
体裁：词

心上添秋，庭中泻暑，又是他乡七夕。玉藕青菱，往事尽成于邑。恰今宵、小雨孤灯，是去年、背人面壁。任灵鸟、渡尽天孙，天涯孤客正萧瑟。休言会少离多，堪叹美人黄土，抚今追昔。叠水崇山，杳渺梦魂都隔。疏棂外、几阵楸梧，夜阑时、一腔蟋蟀。又何心，卧看牵牛，去听高楼笛。
绮罗香·闰七夕
作者：张槎
朝代：清
体裁：词

瓜果重陈，鹊桥还驾，屈指刚经一月。忙煞天孙，又把灵机丝辍。寒温话、此际无多，别离情、这回休说。乞天公、再闰三更，人间天上均欢悦。谁知我独含愁，却似褪节黄杨，禁声啼鴂。钿盒金钗，一度一番呜咽。针楼上、人去尘封，犊鼻裈、近来斯裂。便重重，綵结红丝，尽是荀郎血。
西江月 其一 无题用高赞两韵
作者：张槎
朝代：清
体裁：词

么凤穿花自喜，蓼虫茹叶偏甜。尽开锦荐控朱帘，看舞莺莺燕燕。漠北沙堆骏马，浔阳荻里江船。千呼万唤捻冰弦，香启朱缨一点。
西江月 其二 无题用高赞两韵
作者：张槎
朝代：清
体裁：词

杜宇经宵啼血，伯劳那得西归。钟情我辈正凄其，岂是英雄无泪。愿把长绳系日，不教采凤分飞。谩烧高烛搅深帏，恐怕玉人清睡。
西江月·暮春感怀
作者：张槎
朝代：清
体裁：词

日日夕阳西下，年年逝水东流。燕来雁去几春秋。又是落花时候。富贵当年王谢，文章往日曹刘。虎头猿臂不封侯。说甚朱颜非旧。
醉妆词·闺思
作者：张槎
朝代：清
体裁：词

江头路。山头路。知在谁边住？马行处。车行处。只有乌桕树。
采桑子·途中见雁有感
作者：张槎
朝代：清
体裁：词

年年怕见南飞雁，风雨迷离。风雨迷离。直到衡阳始得回。我今又向衡阳去，泪满征衣。泪满征衣。未必明年共尔归。
金菊对芙蓉 其一 东滨秋夜赠金四兆祥二首
作者：张槎
朝代：清
体裁：词

老荻横霜，乱葭撑雨，板桥秋水斜晖。恰冷风残照，驴背初归。苾刍隔岸呼名字，道故人、相念依依。算来良晤，刚逢重九，黄菊开时。向晚月映疏离。有数层蛩语，切切悲啼。向此中趺坐，那不含悽？平生骨冷宜僧伴，过招提、两宿松扉。殷勤话旧，总忘漏尽，笑谱新词。
金菊对芙蓉 其二 越十九年丙戌夏日重至东滨，兆祥出前帙索题，依韵奉赠二首
作者：张槎
朝代：清
体裁：词

暮霭刚收，素轮才涌，晚来天气如秋。看香销古鼎，茗沦清瓯。白莲社里渊明至，倩谁言、张绪风流。管他新恨，重申旧好，想杀从头。摆开十斛閒愁。任揶揄龃龉，莫漫相尤。只水光云影，笑傲悠悠。明年此际知何地，挽归航、再四淹留。蒲帆挂后，难忘之子，与尔同不？
金菊对芙蓉 越十九年丙戌夏日重至东滨，兆祥出前帙索题，依韵奉赠二首 其一
作者：张槎
朝代：清
体裁：词

檐雀搊筝，池蛙纵鼓，柳营幡捲斜晖。正蚕眠麦老，游子将归。几家载酒过萧寺，与故人、支遁依依。到来匝月，过将重午，梅子黄时。可怜逐处藩篱。更愁长梦短，怕听鹃啼。念当年旧侣，那不悲悽？一十九年人面改，喜今朝、又话僧扉。重翻旧谱，仍忘固陋，再赓新词。
金菊对芙蓉·其二
作者：张槎
朝代：清
体裁：词

樵鼓三通，禅灯一照，相怜人淡如秋。看窗摇老竹，茶泛香瓯。虎溪胜事多年绝，肯输与、陶陆风流。诙谐尤妙，滑稽新语，细述从头。悄然方寸閒愁。被诗魔打搅，着意相尤。只个般怀抱，今古悠悠。闻君又梦江都好，挽行旌、竟夜攀留。清斋松下，篱花正满，忍便归不？
风蝶令·寒食风声
作者：张槎
朝代：清
体裁：词

虬箭才惊漏，寒鸦早报声。砑罗裙上响银筝。和雨和愁总是不分明。倚树狂呼梦，冲帘猛过庭。封姨十八鼓湘灵。拍岸排空潮打润州城。
鹊桥仙·颂叶母沈夫人节寿
作者：张槎
朝代：清
体裁：词

人中麟虎，女中婴杵，轧轧机声月里。丸熊截发抚孤儿，四十载、一朝而已。帝乡承旨，人间干蛊，有子人称不死。看他巾帼守纲常，惭愧杀、奸臣贼子。
临湘道中
作者：张模
朝代：清

凌晨登古驿，环抱万山中。竹影碎残月，松花落晓风。奇峰平地拔，碧涧小桥通。今日临湘道，云鬟迥不同。
赠某中书联
作者：张次山
朝代：清
体裁：联

冠盖满京华，斯人独憔悴；江山留胜迹，我辈复登临。
挽张百熙联
作者：张正时
朝代：清
体裁：联

遇怜贾生塞，学拟贾生通，允推海内耆英，帝室治安留有策；德抱滕王长，才羡滕王短，忽听楹间妖梦，公门桃李悄无言。
文选楼
作者：张正沛
朝代：清
体裁：五言排律

帝子声名旧，长留石室文。群言倾沥液，高致压尘氛。艺圃分泾渭，词林息纠纷。曹刘供挹注，班马快浓熏。缃帙明生浪，牙签静拂芸。镜潭秋映月，鹤禁昼栖云。少海波常在，前星彩自分。骚坛谁嗣响，新练鹳鹅军。
渡河作
作者：张步瀛
朝代：清

官道征尘动，行囊健马驼。春风吹片席，晓日渡黄河。勋业筹长策，关山付浩歌。抚怀悲壮志，短剑一摩挲。
自啸傲泾归家口占
作者：张步瀛
朝代：清

渔浦晚收罾，遥村烟缕升。野风千顷稻，疏雨半湖菱。路转溪交树，桥欹石络藤。嵩山山下路，来往值枯僧。
题云林洗桐图
作者：张步瀛
朝代：清

先生爱洁本天真，坐对高梧洗涤频。眼见衰元多秽习，故将清品励时人。
黄埠墩三首
作者：张步瀛
朝代：清

九龙山下小金山，消夏蓉湖别有湾。无数画船红袖软，月明齐唱采莲还。一楼山色一溪风，四面回廊八面通。输与老僧有清福，此身常住水晶宫。轻帆叶叶卸窗前，一片琉璃混水天。水面楼台天上月，凌虚一样十分圆。
黄埠墩三首·其一
作者：张步瀛
朝代：清

九龙山下小金山，消夏蓉湖别有湾。无数画船红袖软，月明齐唱采莲还。
黄埠墩三首·其三
作者：张步瀛
朝代：清

轻帆叶叶卸窗前，一片琉璃混水天。水面楼台天上月，凌虚一样十分圆。
黄埠墩三首·其二
作者：张步瀛
朝代：清

一楼山色一溪风，四面回廊八面通。输与老僧有清福，此身常住水晶宫。
东塘歌
作者：张毛健
朝代：清

朝与东塘朝，暮与东塘暮。东塘水幽人更幽，间向菰蒲弄烟雾。烟寒水清秋雨多，凉风瑟瑟吹细波。有时鼓棹向深处，触手惊鱼如脱梭。缘溪小户垂杨里，尽日无人空倚徒。荇花蘋叶渺无边，销魂只有东塘水。
支硎山
作者：张毛健
朝代：清

爱向青山把酒卮，云林从此结幽期。松高路转寺方见，竹暗鸟归人不知。偶听细泉寻曲折，时凭孤石看魁奇。谁能乞与支公鹤，汗漫随风任所之。
海涨
作者：张毛健
朝代：清

大块噫气工发舒，荡涤埃壒澄方舆。如何一怒出狂怪，倒泻沧溟回尾闾。天吴离浪恣蹴踏，手招海童推海车。群妖旸睒助狡狯，巨鳌赑屃龙呵嘘。初惊一发生绝徼，旋拔地轴倾归墟。鲸鱼铿钟鼍鼓发，千雷万霆声震虚。卒然洪涛落天际，状若连峰摧积砠。海乡卑湿缺堤障，此势西下谁能袪。已穿林麓越丘陇，无论漫野连沟渠。蒙冲倒侧沈大舰，榱桷屈折倾高庐。神愁鬼慑悉奔窜，焉免赤子群为鱼。雨昏夜暗惊睡魄，忽摸床席流寒淤。急呼妇女挈童稚，开户欲走遥嗟歔。足欹手软竞掣曳，四望骇绝空趑趄。水官呼名算户口，夜叉攫首供畋渔。欻焉散发罥林莽，时或相抱联衣裾。萍浮梗泛落何处，会见腰腹穿虫蛆。兼闻汨没尽鸡犬，已毙巨犗沈豪猪。纷纷蝼蚁等尘土，此类细琐不足书。皇天生物岂无意，要使万族宁其居。况当斥卤地硗确，经岁困惫穷菑畬。天膏沾润地脉发，此犹未足偿拮据。为何弃置不省录，反使黔首归沦胥。海神职卑受驱使，焉敢违命生踌躇。愿申绿章诉上帝，大憝早把飞廉除。九关沈沈虎豹怒，欲言不得愁何如。
海涨后诗
作者：张毛健
朝代：清

祝融挥鞭烧下土，五月炎蒸苦无雨。高田龟坼低田焦，塞口黄尘杂沙卤。风师入海驱群龙，倒卷溟渤扬高淙。海滨赤子葬鱼腹，数里不见桑麻踪。皋壤无忧老农喜，沟港平添一篙水。不将泛滥愁天公，但愿潮痕镇如此。水车轣辘争喧豗，渴蛟饮涧银泉回。平田渺渺乱蛙蝈，顿觉青翠纷成堆。今年秧多不怕旱，分种何妨过夏半。但教十日雨一来，会见田禾高没岸。犁锄袯襫争成群，担酒饷肉何纷纷。不愁潮退水痕落，海中还起炮车云。
句容署中
作者：张氏
朝代：清

一带青山雪径封，白云片片树重重。葛洪井与鲍姑宅，住在华阳第几峰。
戊申京邸示儿
作者：张氏
朝代：清

金马门前玉漏残，经年索米向长安。悲歌莫逐荆高侣，且耐官同易水寒。
渡黄河有感
作者：张氏
朝代：清

一曲中流《瓠子歌》，淮南落日渡黄河。不知底绩司空日，销尽金钱尔许多。
自句容归里
作者：张氏
朝代：清

流水青山在眼前，归途恰值早春天。官贫一路无车马，觅得江南鸭觜船。
送长儿之楚
作者：张氏
朝代：清

黄鹤楼前白浪生，江流滚滚鄂王城。傥从鹦鹉洲边过，一吊才人祢正平。
示儿
作者：张氏（田绪宗室）
朝代：清
体裁：七言绝句

一部《楞严》户昼扃，木鱼竹杖倚围屏。老人自觉修斋好，不为儿曹讲佛经。
游灵谷寺
作者：张水容
朝代：清
体裁：五言律诗

松杉藏古寺，岭畔白云深。鸟语不相识，钟声何处寻。清泉流曲槛，落日满寒林。四顾未能去，空山闻暮砧。
溪柳
作者：张永亮
朝代：清

迥迥山光接，烟迷柳一溪。临风谁弄笛，喜雨自听鹂。樵斧隔深谷，渔舟系短堤。颦眉送行客，不尽夕阳西。
秋江晚步
作者：张永亮
朝代：清

缓步秋江十里堤，閒吟古寺夕阳西。同人共酌黄花酒，谷口寒鸦傍晚啼。
和绎堂送顾庵南归原韵
作者：张永祺
朝代：清

僧房长夏反《离骚》，燕市狂歌饮浊醪。野水沙鸥迎画舫，澄岚翠黛识宫袍。思归愧我荒三径，颂酒知君藐二豪。到日携筇清兴适，白云红树两峰高。
送尔执北归后怅然有感
作者：张永祺
朝代：清

乡关揽辔客心惊，薄暮空林倦鸟鸣。婚嫁向平双鬓改，酒棋谢傅一身轻。桑乾雪映千山晓，易水霜流万壑清。话到微醺官舍后，膝前儿女倍含情。
送胡存人南归
作者：张永祺
朝代：清

握手谈今夕，离情已黯然。归恩深自责，交态畏人怜。别酒风前路，孤吟日暮天。停鞭聊极目，江水迥浮烟。
金滩赋赠郜凌玉学宪
作者：张永祺
朝代：清

河畔春风解缆初，故人相向漫欷歔。握中十部名山业，箧里三年秀水书。地近扬雄时问字，途临阮籍一回车。桃花水绕漳河去，尺素东来寄鲤鱼。
挽张之洞联
作者：张永荫
朝代：清
体裁：联

学宗孔孟，治法伊周，忠直振王纲，长此勋名光日月；廉媲李杨，仁侔阮谢，恩施敦族类，追怀慈惠感云天。
万里云程歌·其一
作者：张汉
朝代：清
体裁：七言绝句

滇南回首望神京，夜宿板桥月色明。此去杨林君驻马，易隆山上又东行。
万里云程歌·其七
作者：张汉
朝代：清
体裁：七言绝句

留情野草集杨老，豆腐清平人说好。试向重安江上渡，黄平问宿天仍早。
万里云程歌·其三
作者：张汉
朝代：清
体裁：七言绝句

悠悠黔道亦资孔，屯号刘官山径通。上寨荒凉风景异，白沙关上且观风。
万里云程歌·其二
作者：张汉
朝代：清
体裁：七言绝句

行行去去马龙州，沾益花开为客留。白水驿边堪问宿，平彝一去路悠悠。
万里云程歌·其五
作者：张汉
朝代：清
体裁：七言绝句

绵绵驿路镇宁州，安顺府中且自游。紧走安平八十里，又从清镇近村投。
万里云程歌·其八
作者：张汉
朝代：清
体裁：七言绝句

早从云洞过偏桥，镇远河边宿一宵。君去清溪须早起，玉屏遥望路迢迢。
万里云程歌·其六
作者：张汉
朝代：清
体裁：七言绝句

投居莫望贵州愁，官渡驴儿龙里游。贵定束装催客去，酉阳茅店且停留。
万里云程歌·其四
作者：张汉
朝代：清
体裁：七言绝句

风尘辛苦阿都田，才下鹰崖又上天。鸟道崎岖走郎岱，高岗坡贡路绵绵。
张南华庶子进春林澹蔼图题六绝句其上御制用韵赐题徵诗纪荣遇仍用原韵录二
作者：张汉
朝代：清

拜领宸章云汉垂，喜瞻文采动尧眉。春城佳气氤氲里，侍史承恩对阙时。
秋夜
作者：张汉
朝代：清

烟深卧阁草凝愁，冷梦惊回几度秋。悬壁四山云上下，隔帘一水月沈浮。翩翩影落飞鸿雁，皎皎光寒静斗牛。前路客归萤点点，边城夜火似星流。
六十自述·其一
作者：张汝嵩
朝代：清
体裁：七言律诗

自怜碌碌走风尘，才赋归来六十辰。茅屋三间堪醉月，俚言几句免支宾。水声松韵常为主，萱茂兰芬欲傲人。且向烟波寻旧侣，一竿垂钓五湖滨。
六十自述·其二
作者：张汝嵩
朝代：清
体裁：七言律诗

无求无欲值钱多，利锁名缰奈我何。踏雪每寻高士赏，开编常对古人歌。随时行乐方为福，遇事能安即太和。赢得此身腰脚健，湖山应不笑蹉跎。
同友泛湖分韵
作者：张汝嵩
朝代：清
体裁：七言律诗

返棹飞觞夕照边，此游应不让坡仙。山光碧映湖中水，霞彩红翻镜里天。习习清风消俗虑，娟娟明月有情缘。平生自笑无长计，负此烟波四十年。
和曙霞楼主人自题吟秋图
作者：张汝嵩
朝代：清
体裁：七言律诗

孤鹜江天斗暮霞，画图乍展见芳华。壶觞邀月吟新句，篱菊傲霞放晚花。远岫寒烟凝落叶，疏林细雨噪归鸦。一年风味秋来好，那得游人不忆家。
夜泊江干
作者：张汝嵩
朝代：清
体裁：七言绝句

波光一片绝无尘，鲛馆今宵托比邻。一夜江声疑作雨，篷窗几度看星辰。
拾翠
作者：张汝嵩
朝代：清
体裁：七言绝句

拾翠寻芳兴不穷，无端疏雨又狂风。春归每惜春难住，日夕关心数落红。
春日还乡·其一
作者：张汝嵩
朝代：清
体裁：七言绝句

远望青山碧四围，竹篱淡淡带清晖。关心新雁娇相语，似问游人何处归。
春日还乡·其二
作者：张汝嵩
朝代：清
体裁：七言绝句

九十韶光已半赊，乡村二月尚无花。一溪烟景春何处，杨柳微黄欲放芽。
渡江
作者：张汝嵩
朝代：清
体裁：七言绝句

兰舟如叶载轻装，秋水长天入渺茫。千里江波金万点，一轮红日透扶桑。
观洋商赛马·其一
作者：张汝嵩
朝代：清
体裁：七言绝句

十里场围极目观，斜阳影里衬霞丹。香骢风卷蛮腰舞，无数烟花簇锦团。
观洋商赛马·其二
作者：张汝嵩
朝代：清
体裁：七言绝句

锦衲齐腰忙结束，争雄恃有追风足。霎时电闪旌旗开，洋台杯泛春波绿。
送荣作舟广文宿迁任所·其一
作者：张汝嵩
朝代：清
体裁：七言绝句

诗酒相依故国天，逍遥物外自年年。今朝作客飘然去，剩个闲鸥水上眠。
送荣作舟广文宿迁任所·其二
作者：张汝嵩
朝代：清
体裁：七言绝句

谁云捧檄喜无因，养志羡君自有真。莫怪临岐难作别，别离都是二毛人。
北楼文宴用青莲韵和呈宋太守
作者：张汝霖
朝代：清
体裁：五言律诗

燕处琴尊兴，清时簿领空。交疏花映日，复道柳藏虹。官馔先登韭，宾仪卒赋桐。襄阳新乐府，太守是山公。
赠何从之
作者：张江
朝代：清

白驹苍狗两茫茫，吹笛沧洲六十霜。老去伏生双鬓短，饥来臣朔一身长。青镫尽夜偿文债，补被谁家稳睡乡。莫叹故园松菊冷，袁安曾耐雪中僵。
濯足仙女潭同费此度作
作者：张注庆
朝代：清

濯足仙女潭，潭水清且洁。轻倏出其间，鳞次悉成列。长挹清流香，芳饵非所悦。猿啼万山云，渔歌两岸雪。我友醉浊醪，为探冯夷穴。数咏吴隐诗，不见心如结。
访正照上人
作者：张注我
朝代：清

几年伤远别，今日访吾师。入谷闻钟早，穿林到寺迟。燕巢新构殿，云护旧编篱。采药归应晚，瓶花落砚池。
载酒访海淀莽半峰
作者：张注我
朝代：清

未遂还山计，聊携问字樽。舟穿岩下石，犬吠水边村。密竹斜通路，深花半掩门。几年濠上意，舍此复谁论。
襄城七夕
作者：张泰交
朝代：清

万里劳三月，他乡七夕天。几声茅店雨，一带晚村烟。兴到酒难觅，愁来夜不眠。鼓盆余已久，乌鹊亦空填。
田氏紫荆村
作者：张泰基
朝代：清

兄弟情如何，昔闻田氏子。堂前紫荆树，菀枯系忧喜。人同树欣欣，树为人旎旎。人情有断绝，树亦从兹已。感此欢如初，复使成连理。草木天地心，终古宜不死。我行过柏榔，蓦见紫荆里。高榜揭当途，意在风万纪。如今参商满天地，争说庭前荆亦紫。
邯郸道
作者：张泰基
朝代：清

侵星发沙河，寒风叫骚屑。南行邯郸道，沙深马蹄没。碛砾击车轮，硠磕声不绝。轰然一怒掷，我骸惊欲裂。县以山尽名，地胡犹屹？。丛台竟何有，渠水空幽咽。因思古名都，累代生人杰。杵臼尽客忠，罗敷完女节。壮哉蔺相如，叱秦拌颈血。立功拜上卿，回车甘屈折。孰谓人素贱，乃独凭口舌。故址我欲寻，行程不得辍。万古苍烟中，英雄尽扃鐍。不见抱枕翁，富贵才一吷。
邯郸道
作者：张泰基
朝代：清
体裁：古风

侵星发沙河，寒风叫骚屑。南行邯郸道，沙深马蹄没。碛砾击车轮，硠磕声不绝。轰然一怒掷，我骸惊欲裂。县以山尽名，地胡犹屹𡾐。丛台竟何有，渠水空幽咽。因思古名都，累代生人杰。杵臼尽客忠，罗敷完女节。壮哉蔺相如，叱秦拌颈血。立功拜上卿，回车甘屈折。孰谓人素贱，乃独凭口舌。故址我欲寻，行程不得辍。万古苍烟中，英雄尽扃鐍。不见抱枕翁，富贵才一吷。
丁卯仲春秦味经少宗伯邀游玉泉山西湖即赋
作者：张泰开
朝代：清

芳郊联袂快招携，草软沙明趁马蹄。社日乍开双燕幕，晴烟初放绿杨稊。千重山色排青障，百折泉流卷白霓。久说蓬莱今始到，銮舆常驻五云西。
守岁
作者：张泰开
朝代：清

暮景光如驶，连宵绛烛然。自怜仍故我，却喜又新年。儿检通家帖，孙哗压岁钱。老夫无一事，枯坐半成眠。
挽张之洞联
作者：张泽嘉
朝代：清
体裁：联

秉钧衡惟著忠勤，尽瘁鞠躬，死而后已；论学术兼融新旧，山颓木坏，吾将安归。
崇庆牧常君殉节诗二首
作者：张洲
朝代：清

逆蛮反覆事须臾，报国儒臣勇义俱。激烈杲卿犹噀血，仓皇温序且衔须。军中杀气寒云杳，塞上悲风夜月孤。昔岭自今芳草色，祗应烟雨碧模糊。锦城俎豆重明禋，卜地浣花祠庙新。已识忠名颁紫诰，剧怜义骨乱青燐。桐乡泣泪民留像，华表风烟鹤有神。最是汗青传万古，端从特笔纪微臣。
崇庆牧常君殉节诗二首·其一
作者：张洲
朝代：清

逆蛮反覆事须臾，报国儒臣勇义俱。激烈杲卿犹噀血，仓皇温序且衔须。军中杀气寒云杳，塞上悲风夜月孤。昔岭自今芳草色，祗应烟雨碧模糊。
崇庆牧常君殉节诗二首·其二
作者：张洲
朝代：清

锦城俎豆重明禋，卜地浣花祠庙新。已识忠名颁紫诰，剧怜义骨乱青燐。桐乡泣泪民留像，华表风烟鹤有神。最是汗青传万古，端从特笔纪微臣。
京口晚眺
作者：张洵
朝代：清
体裁：七言律诗

铁瓮城高倚夕曛，南徐钟鼓远相闻。沙边归雁落如雨，天际片帆来似云。镫火楼台延客眺，江湖踪迹感离群。今宵拚醉篷窗酒，卧看扬州月二分。
京口晚眺
作者：张洵
朝代：清

铁瓮城高倚夕曛，南徐钟鼓远相闻。沙边归雁落如雨，天际片帆来似云。镫火楼台延客眺，江湖踪迹感离群。今宵拚醉篷窗酒，卧看扬州月二月。
宿西溪蒋氏山庄
作者：张洵
朝代：清

绕屋新栽万树梅，纸窗竹阁尽徘徊。山中一雨溪流急，夜半泉声入梦来。
宿迁道中苦寒
作者：张洵
朝代：清

才过桃源又宿迁，北风吹上大河边。鸦盘秃树栖难定，马踏坚冰噤不前。怪石有声飞旷野，远山如梦积寒烟。大裘空负当年愿，十丈征尘正扑天。
寻水乐洞
作者：张洵
朝代：清

空山无丝竹，天籁何处寻。清响激巉石，奏此太古音。觅洞犯秋晓，幽哢惟山禽。扪萝尽孤往，石窦深复深。泉乳喷岩腹，声发不可喑。谷虚若相应，风戛时成吟。多事笑秋壑，爬剔劳苦心。达者会其理，请看无弦琴。
岁暮遣怀
作者：张洵
朝代：清

急箭光阴逼岁除，大江消息近何如。四方多难频忧国，百事难为且读书。种柳未成元亮宅，入山曾挽鲍宣车。阳和欲转梅花放，怅望春风到草庐。
江涨桥步月
作者：张洵
朝代：清

北郭月初上，江桥策杖还。天空秋影澹，风定市声闲。隐隐渔家火，遥遥湖上山。沿缘独归去，门巷未曾关。
游理安寺
作者：张洵
朝代：清

群山抱一寺，深窈绝尘迹。秋桂初著花，引入游山屐。妙香散诸天，凉飙响林樾。迤逦度前岭，谷邃径逾窄。一亭当寺门，四顾但松柏。日色冷不光，万树并一碧。小憩籁俱静，前行境尤寂。缅怀伏虎师，于此昔栖宅。法雨清泉飞，松巅高阁辟。试登古刹顶，已据群峰脊。山深秋气肃，地蓊云阴积。凭阑一以眺，苍然澹心魄。潺潺溪自流，黯黯日将夕。扶藜独下山，又作尘中客。
过秋雪庵
作者：张洵
朝代：清

言辞交芦庵，泛泛寻秋雪。僧房半已圮，荒野梗游辙。缅怀樊榭老，曾此寄禅悦。长短发幽吟，响激秋云裂。斯人不可作，名蓝亦销歇。溪流荡回风，凄韵松篁咽。渡口久延伫，余怀郁如结。独有溪边山，万古青巀嶭。
七十自寿八首
作者：张洵佳
朝代：清

弹指光阴七十春，天教留作两朝人。翻新世界惊开辟，守旧田园便隐沦。闭户不知王氏腊，放怀且作葛天民。古稀岁月寻常过，难得林泉自在身。小弦切切断无踪，多少悲欢旧梦中。明镜怕看双鬓雪，夕阳返照落花红。閒中景物禅关似，老去情怀水月空。赢得山荆身健在，皤然举案笑言同。也能小楷作蝇头，似比随园胜一筹。偶喝枭卢寻彦道，喜笼蟋蟀上杭州。不教当路俗尘扰，便是今生清福修。三十明经四十吏，白云天际去悠悠。又向红羊劫里过，诛茅仲蔚近如何？一灯风雨藏形影，半壁图书冷薜萝。读史喜翻高士传，筑庐权当老人窠。年来怕咏新诗句，庾信文章哀怨多。薄宦留遗二顷田，一生饮啄但凭天。全亏儿女无多债，犹幸风尘早息肩。辛苦篝灯怀母氏，沈迷科举误韶年。祇馀一事心头挂，拟代桐孙引凤仙。飞电传来字数行，彭宣有意起安昌。催臣上道官书急，乞病还山席帽凉。早虑铜驼卧荆棘，可怜尘海变沧桑。晨星寥落知音少，往事缠绵未忍忘。长庆风流绝妙辞，高吟惯被室人嗤。泉明归去才编集，表圣功勋祇重诗。掌故五朝资阅历，书香七代庆留遗。惟将忠厚存馀地，付与儿孙好护持。梁园宾客散如云，幸有徐陵起殿军。跌宕京华如昨日，沈沦沧海感离群。风霜刻骨寒能耐，松柏凌冬日未曛。拟乞寿言仍自寿，白头忍再累夫君。
七十自寿八首·其一
作者：张洵佳
朝代：清

弹指光阴七十春，天教留作两朝人。翻新世界惊开辟，守旧田园便隐沦。闭户不知王氏腊，放怀且作葛天民。古稀岁月寻常过，难得林泉自在身。
七十自寿八首·其七
作者：张洵佳
朝代：清

长庆风流绝妙辞，高吟惯被室人嗤。泉明归去才编集，表圣功勋祇重诗。掌故五朝资阅历，书香七代庆留遗。惟将忠厚存馀地，付与儿孙好护持。
七十自寿八首·其三
作者：张洵佳
朝代：清

也能小楷作蝇头，似比随园胜一筹。偶喝枭卢寻彦道，喜笼蟋蟀上杭州。不教当路俗尘扰，便是今生清福修。三十明经四十吏，白云天际去悠悠。
七十自寿八首·其二
作者：张洵佳
朝代：清

小弦切切断无踪，多少悲欢旧梦中。明镜怕看双鬓雪，夕阳返照落花红。閒中景物禅关似，老去情怀水月空。赢得山荆身健在，皤然举案笑言同。
七十自寿八首·其五
作者：张洵佳
朝代：清

薄宦留遗二顷田，一生饮啄但凭天。全亏儿女无多债，犹幸风尘早息肩。辛苦篝灯怀母氏，沈迷科举误韶年。祇馀一事心头挂，拟代桐孙引凤仙。
七十自寿八首·其八
作者：张洵佳
朝代：清

梁园宾客散如云，幸有徐陵起殿军。跌宕京华如昨日，沈沦沧海感离群。风霜刻骨寒能耐，松柏凌冬日未曛。拟乞寿言仍自寿，白头忍再累夫君。
七十自寿八首·其六
作者：张洵佳
朝代：清

飞电传来字数行，彭宣有意起安昌。催臣上道官书急，乞病还山席帽凉。早虑铜驼卧荆棘，可怜尘海变沧桑。晨星寥落知音少，往事缠绵未忍忘。
七十自寿八首·其四
作者：张洵佳
朝代：清

又向红羊劫里过，诛茅仲蔚近如何？一灯风雨藏形影，半壁图书冷薜萝。读史喜翻高士传，筑庐权当老人窠。年来怕咏新诗句，庾信文章哀怨多。
上两江制军刘岘帅二首
作者：张洵佳
朝代：清

中兴名将老封疆，绝大风波镇两江。直与元黄争劫运，能将杌桯繫苞桑。魏公才识千秋壮，潞国须眉百岁苍。百岁仍难忘借寇，祝公惟有寿无量。九天矫诏九州惊，一念差池大局倾。无数冤魂填劫海，有名党籍索公卿。五胡戎马三边合，千里江淮只手擎。如此危疑能镇定，外人感颂况吾氓。
上两江制军刘岘帅二首·其一
作者：张洵佳
朝代：清
体裁：七言律诗

中兴名将老封疆，绝大风波镇两江。直与元黄争劫运，能将杌桯系苞桑。魏公才识千秋壮，潞国须眉百岁苍。百岁仍难忘借寇，祝公惟有寿无量。
上两江制军刘岘帅二首·其一
作者：张洵佳
朝代：清

中兴名将老封疆，绝大风波镇两江。直与元黄争劫运，能将杌桯繫苞桑。魏公才识千秋壮，潞国须眉百岁苍。百岁仍难忘借寇，祝公惟有寿无量。
上两江制军刘岘帅二首·其二
作者：张洵佳
朝代：清

九天矫诏九州惊，一念差池大局倾。无数冤魂填劫海，有名党籍索公卿。五胡戎马三边合，千里江淮只手擎。如此危疑能镇定，外人感颂况吾氓。
东林死节
作者：张洵佳
朝代：清

明季东林党，门户气太重。亦有附托者，邪正杂然共。一朝瑕衅成，每被人讥讽。究之诸名贤，风骨自殊众。委鬼煽虐时，秕政昌言讼。王师下江南，气节争磨砻。留发不留头，誓死声交閧。碧血飞一门，白骨埋一瓮。或则缁衣终，或则狂歌纵。东南诸遗老，膺滂相伯仲。疾风知劲草，根本有人种。从此叹东林，讲学非无用。
中秋对月有感
作者：张洵佳
朝代：清

一天星斗浸楼台，今夜蟾宫四面开。上界高寒空色相，故乡风景胜蓬莱。中年丝竹萦哀乐，旧梦邯郸感去来。此夕霓裳人尽咏，不知谁是谪仙才。
乙巳八月既望偕子随同年如舫亭玩月联句
作者：张洵佳
朝代：清

携酒联吟对月明，凭栏四望水盈盈。蟾蜍穿柳争先漏，蘋藻搴荷自在行。夹岸桥低花露覆，沿堤人静桂香生。鱼游泼刺惊幽梦，蛩语凄清动客情。云捲天空心亦旷，秋高气爽斗初横。林栖小鸟眠才稳，风闪流萤影忽倾。不夜园亭凭烛灭，已凉时节怯罗轻。知音本少怜垂老，佳会难逢况畅晴。往事追思劳互诉，新诗分韵又催成。今宵欢会君须记，预订来年续旧盟。
九月十一日偕王慰三、章彦芳、王倬臣赴荡口舟中联句二首
作者：张洵佳
朝代：清

橹声欸乃杂渔歌，已渡长泾十里河。星斗夜寒人意静，霜天月淡雁行过。舟经蠡漍遥闻柝，路近鹅湖捷似梭。料有故人悬榻待，清樽情话乐如何。漏声滴滴警宵眠，潘市停桡欲曙天。半百水程过枕上，两三邻舫泊堤边。风波险处帆休挂，灯火閒时梦亦圆。难得篷窗聚知己，五更诗句笑同联。
九月十一日偕王慰三、章彦芳、王倬臣赴荡口舟中联句二首·其一
作者：张洵佳
朝代：清

橹声欸乃杂渔歌，已渡长泾十里河。星斗夜寒人意静，霜天月淡雁行过。舟经蠡漍遥闻柝，路近鹅湖捷似梭。料有故人悬榻待，清樽情话乐如何。
九月十一日偕王慰三、章彦芳、王倬臣赴荡口舟中联句二首·其二
作者：张洵佳
朝代：清

漏声滴滴警宵眠，潘市停桡欲曙天。半百水程过枕上，两三邻舫泊堤边。风波险处帆休挂，灯火閒时梦亦圆。难得篷窗聚知己，五更诗句笑同联。
予历年避暑祠中，每邀荪湄小住，披襟岸帻相对怡情。今夏移榻来祠而荪湄去秋作古矣，怅赋此诗八首
作者：张洵佳
朝代：清

避暑招邀住此堂，商量诗句到秋凉。可怜声欬亲如昨，宿草平芜几夕阳。小别梁园二十年，归来情话两缠绵。仲宣体弱吾原虑，不料伤秋在眼前。河山如梦酒炉空，玉笛山阳一曲终。珍重遗孤门户立，为揩老眼望无穷。中年旅食叹无家，才筑菟裘计又差。知有谢庭遗憾在，双株玉树未全花。西州门外怕经过，岂第羊昙涕泪多。地下趋庭如问我，为言青鬓也婆娑。爱我新诗癖嗜痂，微吟宛转总无差。今宵寄尔伤心句，好向秋坟唱鲍家。玉露金风大火流，惊心时序又逢秋。诗情澹写空无迹，书卷横摊乱不收。凉月静宜清夜对，白云閒当故人留。迟眠娇女嬉相告，蟋蟀阶前捉一头。
予历年避暑祠中，每邀荪湄小住，披襟岸帻相对怡情。今夏移榻来祠而荪湄去秋作古矣，怅赋此诗八首·其一
作者：张洵佳
朝代：清

避暑招邀住此堂，商量诗句到秋凉。可怜声欬亲如昨，宿草平芜几夕阳。
予历年避暑祠中，每邀荪湄小住，披襟岸帻相对怡情。今夏移榻来祠而荪湄去秋作古矣，怅赋此诗八首·其七
作者：张洵佳
朝代：清

玉露金风大火流，惊心时序又逢秋。诗情澹写空无迹，书卷横摊乱不收。
予历年避暑祠中，每邀荪湄小住，披襟岸帻相对怡情。今夏移榻来祠而荪湄去秋作古矣，怅赋此诗八首·其三
作者：张洵佳
朝代：清

河山如梦酒炉空，玉笛山阳一曲终。珍重遗孤门户立，为揩老眼望无穷。
予历年避暑祠中，每邀荪湄小住，披襟岸帻相对怡情。今夏移榻来祠而荪湄去秋作古矣，怅赋此诗八首·其二
作者：张洵佳
朝代：清

小别梁园二十年，归来情话两缠绵。仲宣体弱吾原虑，不料伤秋在眼前。
予历年避暑祠中，每邀荪湄小住，披襟岸帻相对怡情。今夏移榻来祠而荪湄去秋作古矣，怅赋此诗八首·其五
作者：张洵佳
朝代：清

西州门外怕经过，岂第羊昙涕泪多。地下趋庭如问我，为言青鬓也婆娑。
予历年避暑祠中，每邀荪湄小住，披襟岸帻相对怡情。今夏移榻来祠而荪湄去秋作古矣，怅赋此诗八首·其八
作者：张洵佳
朝代：清

凉月静宜清夜对，白云閒当故人留。迟眠娇女嬉相告，蟋蟀阶前捉一头。
予历年避暑祠中，每邀荪湄小住，披襟岸帻相对怡情。今夏移榻来祠而荪湄去秋作古矣，怅赋此诗八首·其六
作者：张洵佳
朝代：清

爱我新诗癖嗜痂，微吟宛转总无差。今宵寄尔伤心句，好向秋坟唱鲍家。
予历年避暑祠中，每邀荪湄小住，披襟岸帻相对怡情。今夏移榻来祠而荪湄去秋作古矣，怅赋此诗八首·其四
作者：张洵佳
朝代：清

中年旅食叹无家，才筑菟裘计又差。知有谢庭遗憾在，双株玉树未全花。
二十六日朔风逾紧小女捧盆就火俄闻窸窣声，启视则虫焦矣。此虫不死于寒反死于热，不特予不及料，即虫亦不自料也。再赋此唁之
作者：张洵佳
朝代：清

死生真不测，祸福竟相连。方苦冰如裂，旋惊火似煎。矫揉诚太过，爱护反生愆。是则偏之害，人情大抵然。
二月初三日为先母忌辰舟中感赋二首
作者：张洵佳
朝代：清

屈指慈颜隔，于今十五年。劬劳怀死后，奉养缺生前。兄弟谁劳力，妻孥转息肩。梁山风雨夜，惆怅抚琴弦。梅蕊初开日，萱帷永诀辰。一官皆祖泽，七尺是亲身。姑息偏容我，饥寒特苦人。显扬图报称，此愿几时伸。
二月初三日为先母忌辰舟中感赋二首·其一
作者：张洵佳
朝代：清

屈指慈颜隔，于今十五年。劬劳怀死后，奉养缺生前。兄弟谁劳力，妻孥转息肩。梁山风雨夜，惆怅抚琴弦。
二月初三日为先母忌辰舟中感赋二首·其二
作者：张洵佳
朝代：清

梅蕊初开日，萱帷永诀辰。一官皆祖泽，七尺是亲身。姑息偏容我，饥寒特苦人。显扬图报称，此愿几时伸。
五十书怀五首
作者：张洵佳
朝代：清

重重陈迹怕思量，半百年华过眼忙。秋老池塘莲并蒂，星联参昴夜生光。家居栗里归犹未，路过邯郸梦正长。今日宾僚齐酌我，惭他众口说官强。频年骨肉感沧桑，姐妹花雕伯仲亡。清比梅花怀大阮，香无桂子落偏房。黄粱春梦惊心早，白发秋娘压线忙。生女如儿聊自慰，教他揖客效男妆。此去行藏总听天，谁言宦海竟无边。游梁词赋冯空撰，及第文章信口传。谷吏何尝无傲骨，好官原不在多钱。须知成败非人力，看我撑持十八年。煦人原是要东风，争奈韶光一霎中。振策茫茫怀后路，登场衮衮看诸公。十年乡思纯鲈渺，两载民情水乳融。莫羡榴花红似火，虑他叶落先梧桐。长沙何必哭途穷，得马原来失马同。衰世谁为强项令，主人自号信天翁。閒吟梁苑诗千首，要买陶家地数弓。不改读书人本色，好留面目到江东。
五十书怀五首·其一
作者：张洵佳
朝代：清

重重陈迹怕思量，半百年华过眼忙。秋老池塘莲并蒂，星联参昴夜生光。家居栗里归犹未，路过邯郸梦正长。今日宾僚齐酌我，惭他众口说官强。
五十书怀五首·其三
作者：张洵佳
朝代：清

此去行藏总听天，谁言宦海竟无边。游梁词赋冯空撰，及第文章信口传。谷吏何尝无傲骨，好官原不在多钱。须知成败非人力，看我撑持十八年。
五十书怀五首·其二
作者：张洵佳
朝代：清

频年骨肉感沧桑，姐妹花雕伯仲亡。清比梅花怀大阮，香无桂子落偏房。黄粱春梦惊心早，白发秋娘压线忙。生女如儿聊自慰，教他揖客效男妆。
五十书怀五首·其五
作者：张洵佳
朝代：清

长沙何必哭途穷，得马原来失马同。衰世谁为强项令，主人自号信天翁。閒吟梁苑诗千首，要买陶家地数弓。不改读书人本色，好留面目到江东。
五十书怀五首·其四
作者：张洵佳
朝代：清

煦人原是要东风，争奈韶光一霎中。振策茫茫怀后路，登场衮衮看诸公。十年乡思纯鲈渺，两载民情水乳融。莫羡榴花红似火，虑他叶落先梧桐。
五月初七日梦中得起二句醒起续成之
作者：张洵佳
朝代：清

书苦健忘如隔世，读来有味胜当年。天留老境将人耐，白发青灯手一编。
五月初四日旅邸书怀四首录二
作者：张洵佳
朝代：清

人生何苦恋微官，优孟登场一例看。照影寒灯同寂寞，举头明月枉团栾。饥来驱我贫而仕，壮不如人老更难。珠米桂薪原不易，惭愁无计住长安。明朝佳节又端阳，愁里清宵细细长。金尽谁怜苏季子，花开空忆杜秋娘。灯陪人影光偏皎，诗入乡心韵带商。衾枕夜凉眠不稳，一钩新月隐来墙。
五月初四日旅邸书怀四首录二·其一
作者：张洵佳
朝代：清

人生何苦恋微官，优孟登场一例看。照影寒灯同寂寞，举头明月枉团栾。饥来驱我贫而仕，壮不如人老更难。珠米桂薪原不易，惭愁无计住长安。
五月初四日旅邸书怀四首录二·其二
作者：张洵佳
朝代：清

明朝佳节又端阳，愁里清宵细细长。金尽谁怜苏季子，花开空忆杜秋娘。灯陪人影光偏皎，诗入乡心韵带商。衾枕夜凉眠不稳，一钩新月隐来墙。
代题忠荩公墓二首
作者：张洵佳
朝代：清

铁枪而后又双刀，材武同推盖世豪。豹死留皮遗烈在，一般孤愤吼松涛。天留忠碣万人看，箭镞销沈骨未寒。赢得扬州兵火后，梅花岭下葬衣冠。
代题忠荩公墓二首·其一
作者：张洵佳
朝代：清

铁枪而后又双刀，材武同推盖世豪。豹死留皮遗烈在，一般孤愤吼松涛。
代题忠荩公墓二首·其二
作者：张洵佳
朝代：清

天留忠碣万人看，箭镞销沈骨未寒。赢得扬州兵火后，梅花岭下葬衣冠。
伤春词十二首
作者：张洵佳
朝代：清

生梯杨柳绕堤新，谁料迎春即送春。颠倒鬼神疑弄我，斡旋造化竟无人。六年遽了三生梦，万悔难追一霎辰。如此来由如此去，待从泉下问缘因。水调清歌夜未阑，果然人事有悲欢。衣衫轻衬新花朵，瓜果香霏旧玉盘。平地风波生顷刻，中天月色枉团栾。人间佳节年年有，从此伤心对广寒。春雨春风一梦过，瞢腾春梦奈愁何。外孙黄绢题词少，小妹青溪短命多。坐使名花归劫海，欲将幽憾愬阎罗。此生行乐蹉跎甚，憔悴而今两鬓皤。不名桃叶不名花，碧玉生成是小家。轻燕投怀风扑絮，流莺破晓日笼纱。春回南浦波初绿，梦醒西厢月已斜。一样心情两行泪，青衫司马泣琵琶。不知何事又干卿，私语焚香誓月明。诀绝死生金谷酒，泠然哀怨玉关情。醒来梦比黄粱短，化去身疑白羽轻。如此收场太容易，一声春断泣残莺。添香红袖肖传神，幻相昙华證宿因。垂死玉环犹礼佛，再生金椀莫依人。司勋枉说寻春感，李益徒存薄倖身。怅绝落花好颜色，空从画里唤真真。芙蓉江上旧家乡，会计归期与共商。趁我年华仍壮盛，教他儿女乐伦常。侧生有种徵兰梦，垂老回甘啖蔗浆。谁道西风吹木末，藕花香散泣鸳鸯。含笑翩然返上穹，镜花水月了空空。已完红线风尘谪，那得青鸾信息通。何处招魂寻宋玉，或来说法听生公。相思宛转如环续，为有金环殉殡宫。寒灯挑尽又回肠，愁里清宵细细长。不信阴阳成懵懂，每逢风雨倍凄凉。六州铸铁终成错，一笑拈花尚带香。知否西窗今夜月，有人和泪话萧娘。宛转新诗当忏文，心香一瓣对天焚。波沈潭底深千尺，春到人间少一分。幽怨早知衔石阙，吉祥还望现昙云。夜台寂寞应思我，安得相逢李少君。到此茫茫感逝波，营斋营奠复如何。魂归忉利乘云杳，佛号慈悲救苦多。东海无鲸能激浪，南山有鸟悔张罗。微吟感得幽灵聚，蔌蔌秋风响薜萝。和气为祥戾气殃，年来此理惯思量。如何良夜清歌地，遽作空王撒手场。生性难驯原虑汝，遗孤返哺竟无娘。香山未老恩情重，谱作哀词当悼亡。
伤春词十二首·其一
作者：张洵佳
朝代：清

生梯杨柳绕堤新，谁料迎春即送春。颠倒鬼神疑弄我，斡旋造化竟无人。六年遽了三生梦，万悔难追一霎辰。如此来由如此去，待从泉下问缘因。
伤春词十二首·其七
作者：张洵佳
朝代：清

芙蓉江上旧家乡，会计归期与共商。趁我年华仍壮盛，教他儿女乐伦常。侧生有种徵兰梦，垂老回甘啖蔗浆。谁道西风吹木末，藕花香散泣鸳鸯。
伤春词十二首·其三
作者：张洵佳
朝代：清

春雨春风一梦过，瞢腾春梦奈愁何。外孙黄绢题词少，小妹青溪短命多。坐使名花归劫海，欲将幽憾愬阎罗。此生行乐蹉跎甚，憔悴而今两鬓皤。
伤春词十二首·其九
作者：张洵佳
朝代：清

寒灯挑尽又回肠，愁里清宵细细长。不信阴阳成懵懂，每逢风雨倍凄凉。六州铸铁终成错，一笑拈花尚带香。知否西窗今夜月，有人和泪话萧娘。
伤春词十二首·其二
作者：张洵佳
朝代：清

水调清歌夜未阑，果然人事有悲欢。衣衫轻衬新花朵，瓜果香霏旧玉盘。平地风波生顷刻，中天月色枉团栾。人间佳节年年有，从此伤心对广寒。
伤春词十二首·其五
作者：张洵佳
朝代：清

不知何事又干卿，私语焚香誓月明。诀绝死生金谷酒，泠然哀怨玉关情。醒来梦比黄粱短，化去身疑白羽轻。如此收场太容易，一声春断泣残莺。
伤春词十二首·其八
作者：张洵佳
朝代：清

含笑翩然返上穹，镜花水月了空空。已完红线风尘谪，那得青鸾信息通。何处招魂寻宋玉，或来说法听生公。相思宛转如环续，为有金环殉殡宫。
伤春词十二首·其六
作者：张洵佳
朝代：清

添香红袖肖传神，幻相昙华證宿因。垂死玉环犹礼佛，再生金椀莫依人。司勋枉说寻春感，李益徒存薄倖身。怅绝落花好颜色，空从画里唤真真。
伤春词十二首·其六
作者：张洵佳
朝代：清
体裁：七言律诗

添香红袖肖传神，幻相昙华證宿因。垂死玉环犹礼佛，再生金碗莫依人。司勋枉说寻春感，李益徒存薄倖身。怅绝落花好颜色，空从画里唤真真。
伤春词十二首·其十
作者：张洵佳
朝代：清

宛转新诗当忏文，心香一瓣对天焚。波沈潭底深千尺，春到人间少一分。幽怨早知衔石阙，吉祥还望现昙云。夜台寂寞应思我，安得相逢李少君。
伤春词十二首·其十一
作者：张洵佳
朝代：清

到此茫茫感逝波，营斋营奠复如何。魂归忉利乘云杳，佛号慈悲救苦多。东海无鲸能激浪，南山有鸟悔张罗。微吟感得幽灵聚，蔌蔌秋风响薜萝。
伤春词十二首·其十二
作者：张洵佳
朝代：清

和气为祥戾气殃，年来此理惯思量。如何良夜清歌地，遽作空王撒手场。生性难驯原虑汝，遗孤返哺竟无娘。香山未老恩情重，谱作哀词当悼亡。
伤春词十二首·其四
作者：张洵佳
朝代：清

不名桃叶不名花，碧玉生成是小家。轻燕投怀风扑絮，流莺破晓日笼纱。春回南浦波初绿，梦醒西厢月已斜。一样心情两行泪，青衫司马泣琵琶。
佛入中国
作者：张洵佳
朝代：清

明帝梦金人，顶上飞白光。因遣蔡愔辈，求佛至西方。佛以一胡神，入梦感帝王。世言佛有灵，或即此滥觞。其实佛无知，道法亦平常。佞佛者太愚，辟佛者太迂。纵有生公法，难惑圣人徒。迹其不二门，与我不一途。听其自生灭，不必加毁誉。我若梦金人，亦祇付蘧蘧。
偃师旅次题壁二首
作者：张洵佳
朝代：清

生长江南三十年，虽然贫贱也神仙。花飞草长春三月，买到黄金值几千。黄沙十丈路漫漫，异地浑将异域看。草草劳人归不得，昨宵有梦到江南。
偃师旅次题壁二首·其一
作者：张洵佳
朝代：清

生长江南三十年，虽然贫贱也神仙。花飞草长春三月，买到黄金值几千。
偃师旅次题壁二首·其二
作者：张洵佳
朝代：清

黄沙十丈路漫漫，异地浑将异域看。草草劳人归不得，昨宵有梦到江南。
偕慰三归舟联句
作者：张洵佳
朝代：清

归途缓缓夜凉天，明月清风载满船。溪水平摇双桨活，渔村微露一灯圆。秋心絮诉莎鸡冷，霜气肥蒸稻蟹鲜。如此烟波无限好，尽教收拾到吟笺。
偶赋二首
作者：张洵佳
朝代：清

心期何必话牢骚，解组安仁已二毛。尽有桑麻谈故旧，胜他资格殢郎曹。郊原宿草朋侪尽，冠盖斜阳仕宦劳。怪道泉明赋归去，东皋载酒乐陶陶。揽镜苍颜半百强，几多田海感沧桑。一官落拓应休致，两字行藏自主张。媚奥何人何媚奥，登场似我好收场。不然走马长安客，纵有当归孰寄将。
偶赋二首·其一
作者：张洵佳
朝代：清

心期何必话牢骚，解组安仁已二毛。尽有桑麻谈故旧，胜他资格殢郎曹。郊原宿草朋侪尽，冠盖斜阳仕宦劳。怪道泉明赋归去，东皋载酒乐陶陶。
偶赋二首·其二
作者：张洵佳
朝代：清

揽镜苍颜半百强，几多田海感沧桑。一官落拓应休致，两字行藏自主张。媚奥何人何媚奥，登场似我好收场。不然走马长安客，纵有当归孰寄将。
元夕偶成
作者：张洵佳
朝代：清

故乡灯市异乡看，第一良宵梦广寒。怪道春风吹得早，本来明月易团栾。
八月二十六日挈全眷南归口占
作者：张洵佳
朝代：清

从此逍遥别有天，一鞭径指暮云边。身回故国三千里，梦醒黄粱十八年。儿女团圞新眷属，簪缨摆脱小神仙。鬓毛渐落乡音改，笑诵唐人老大篇。
六十自遣三首
作者：张洵佳
朝代：清

夕阳虽好近黄昏，绮思豪情百不存。但以閒吟消岁月，并无奢愿望儿孙。事经险阻心才歛，养到和平性自温。静念生平无一善，敢烦朋好晋霞樽。悬崖勒马策归鞭，高枕羲皇放胆眠。老我胸襟无芥蒂，管他尘世有烽烟。闭门懒运空斋甓，行野催耕下噀田。自笑名缰收拾早，惹人侈作地行仙。缓步郊原觅句行，不须丝竹也陶情。小山猿鹤迎人袂，故里儿童识我名。宦迹黄粱随梦杳，眼光青史照灯明。却嫌老子痴顽甚，邻里书声夜夜惊。
六十自遣三首·其一
作者：张洵佳
朝代：清

夕阳虽好近黄昏，绮思豪情百不存。但以閒吟消岁月，并无奢愿望儿孙。事经险阻心才歛，养到和平性自温。静念生平无一善，敢烦朋好晋霞樽。
六十自遣三首·其三
作者：张洵佳
朝代：清

缓步郊原觅句行，不须丝竹也陶情。小山猿鹤迎人袂，故里儿童识我名。宦迹黄粱随梦杳，眼光青史照灯明。却嫌老子痴顽甚，邻里书声夜夜惊。
六十自遣三首·其二
作者：张洵佳
朝代：清

悬崖勒马策归鞭，高枕羲皇放胆眠。老我胸襟无芥蒂，管他尘世有烽烟。闭门懒运空斋甓，行野催耕下噀田。自笑名缰收拾早，惹人侈作地行仙。
再和淩君咏秋草二首
作者：张洵佳
朝代：清

簌簌牛羊踏有声，夕阳望断晚烟横。不居要路遭芟刈，自抱春心待发生。黄叶村中秋渐老，青云头上照还明。疾风吹处根逾劲，留订苍松岁暮盟。光阴容易去如驰，望远蘼芜有所思。香草美人芳讯杳，河梁游子夕阳迟。瀛洲春晓三生梦，茅店霜飞一夕知。转瞬阳和暖吹律，青青河畔又吟诗。
再和淩君咏秋草二首·其一
作者：张洵佳
朝代：清

簌簌牛羊踏有声，夕阳望断晚烟横。不居要路遭芟刈，自抱春心待发生。黄叶村中秋渐老，青云头上照还明。疾风吹处根逾劲，留订苍松岁暮盟。
再和淩君咏秋草二首·其二
作者：张洵佳
朝代：清

光阴容易去如驰，望远蘼芜有所思。香草美人芳讯杳，河梁游子夕阳迟。瀛洲春晓三生梦，茅店霜飞一夕知。转瞬阳和暖吹律，青青河畔又吟诗。
再寄缪太守二首
作者：张洵佳
朝代：清

天津桥畔讯音尘，倾盖逢君结识真。卅载浮沈馀傲骨，一门风雅尽诗人。乡亲语熟逢苏小，兄弟才高识颖滨。多谢东君递消息，陇头寄与一枝春。长安重到不胜情，世事茫茫感慨并。白首郎官犹执戟，黑头卿相遽归耕。京华冠盖同棋局，月殿霓裳变徵声。青眼高歌望吾子，福星一路活苍生。
再寄缪太守二首·其一
作者：张洵佳
朝代：清

天津桥畔讯音尘，倾盖逢君结识真。卅载浮沈馀傲骨，一门风雅尽诗人。乡亲语熟逢苏小，兄弟才高识颖滨。多谢东君递消息，陇头寄与一枝春。
再寄缪太守二首·其二
作者：张洵佳
朝代：清

长安重到不胜情，世事茫茫感慨并。白首郎官犹执戟，黑头卿相遽归耕。京华冠盖同棋局，月殿霓裳变徵声。青眼高歌望吾子，福星一路活苍生。
再续伤春词四首
作者：张洵佳
朝代：清

一杯鲁酒带愁倾，往事从头细细衡。早岁文章曾阨命，中年丝竹更伤情。连枝易断怀荆树，病翮迟飞叹脊令。不尽苍茫身世感，如何死别又逢卿。银河高迥片云收，有客凄凉怕倚楼。天上月圆能几夜，人间花落到中秋。渡江何苦迎双楫，铸铁谁教聚六州。无限悲欢无限恨，一齐收拾在心头。事当无奈且吟诗，莫以缠绵笑我痴。秋蟀迎凉时泣露，春蚕到老尚抽丝。茫茫碧海心常繫，寂寂黄茄诉已迟。此去九原如念我，也应来诵断肠词。敦厚温柔见性情，和平方许以诗鸣。如何平子多愁思，致等荆卿变徵声。生死自关天气数，去来常照月光明。欢场聚散寻常事，莫再哀吟叩玉京。
再续伤春词四首·其一
作者：张洵佳
朝代：清

一杯鲁酒带愁倾，往事从头细细衡。早岁文章曾阨命，中年丝竹更伤情。连枝易断怀荆树，病翮迟飞叹脊令。不尽苍茫身世感，如何死别又逢卿。
再续伤春词四首·其三
作者：张洵佳
朝代：清
体裁：七言律诗

事当无奈且吟诗，莫以缠绵笑我痴。秋蟀迎凉时泣露，春蚕到老尚抽丝。茫茫碧海心常系，寂寂黄茄诉已迟。此去九原如念我，也应来诵断肠词。
再续伤春词四首·其三
作者：张洵佳
朝代：清

事当无奈且吟诗，莫以缠绵笑我痴。秋蟀迎凉时泣露，春蚕到老尚抽丝。茫茫碧海心常繫，寂寂黄茄诉已迟。此去九原如念我，也应来诵断肠词。
再续伤春词四首·其二
作者：张洵佳
朝代：清

银河高迥片云收，有客凄凉怕倚楼。天上月圆能几夜，人间花落到中秋。渡江何苦迎双楫，铸铁谁教聚六州。无限悲欢无限恨，一齐收拾在心头。
再续伤春词四首·其四
作者：张洵佳
朝代：清

敦厚温柔见性情，和平方许以诗鸣。如何平子多愁思，致等荆卿变徵声。生死自关天气数，去来常照月光明。欢场聚散寻常事，莫再哀吟叩玉京。
再赠叔庵
作者：张洵佳
朝代：清

揖别匆匆岁月更，今朝相见讯前程。十科未售贾生策，一样惭居伯道名。夜雨青毡寒士泪，秋风黄菊故人情。重重春梦凭君说，尚有悲欢说不清。
冬郊即事
作者：张洵佳
朝代：清

即景吟诗又届年，郊原揽胜四时全。波沈潭底空无影，云净天边淡有烟。极浦霞明孤鹜落，夕阳村老一牛眠。惊心秋后多晴霁，急盼祥霙救麦田。
功臣惨报
作者：张洵佳
朝代：清

汉明两始祖，开创戮功臣。鸟尽良弓藏，毋乃嫌不仁。岂知为将者，无不多杀人。昆冈炎炎火，玉石慨俱焚。有时王师败，白骨撑黄尘。愤兵扫贼穴，捷奏达枫宸。一人享其名，万姓亡其身。道家忌为将，炯戒宜懔遵。嗟尔诸功臣，惨报岂无因。安得下江南，人人如曹彬。
十六日自怀远解缆风色大顺喜吟一律
作者：张洵佳
朝代：清

长淮形势亘蟠空，千里征帆踞上风。云脚遥拖洪泽远，涛头直接大江东。秋深芦管飞霜白，天远沧波浴日红。幸我回头先得岸，不然仍在浪淘中。
十四日抵沪
作者：张洵佳
朝代：清

昔曾五泛申江橹，今日重来鬓已苍。彻夜灯红疑鬼市，翻新技巧破天荒。碧瞳鬈发蛮夷长，檀板金丝歌舞场。从古繁华多酿劫，为他独立思茫茫。
十月初五日抵里
作者：张洵佳
朝代：清

青山如旧笑颜开，乍见翻疑入梦来。差喜门闾仍好在，居然须鬓未全衰。亲朋迓我争相讯，儿女谁家半费猜。从此尘襟收拾起，閒居词赋趁心裁。
十月初十与家人话梁园旧事感赋二首
作者：张洵佳
朝代：清

往事梁园付水流，梦魂时复夜深游。平津待士三生契，杜曲还乡两鬓秋。薄宦辛勤馀薄禄，浮生飘泊感浮沤。陈留古郡留鸿爪，惭有遗民念故侯。春蚕到老尚抽丝，怅忆荃荪赋楚辞。北地佳人愁独立，西江明月照相思。云龙事业随波逝，香火因缘感佛慈。今日夷门衰草遍，不堪重吊信陵祠。
十月初十与家人话梁园旧事感赋二首·其一
作者：张洵佳
朝代：清

往事梁园付水流，梦魂时复夜深游。平津待士三生契，杜曲还乡两鬓秋。薄宦辛勤馀薄禄，浮生飘泊感浮沤。陈留古郡留鸿爪，惭有遗民念故侯。
十月初十与家人话梁园旧事感赋二首·其二
作者：张洵佳
朝代：清

春蚕到老尚抽丝，怅忆荃荪赋楚辞。北地佳人愁独立，西江明月照相思。云龙事业随波逝，香火因缘感佛慈。今日夷门衰草遍，不堪重吊信陵祠。
华墅竹枝词三首
作者：张洵佳
朝代：清

十里横塘九曲湾，龙山才过又龟山。苏州路远常州近，吃着江潮语带蛮。棉花织布胜绵绸，江北人来市上收。有女家家勤早起，机中忘却未梳头。高乡最怕旱成灾，水种虽多未肯开。耘罢稻田新得雨，人人吃酒上街来。
华墅竹枝词三首·其一
作者：张洵佳
朝代：清

十里横塘九曲湾，龙山才过又龟山。苏州路远常州近，吃着江潮语带蛮。
华墅竹枝词三首·其三
作者：张洵佳
朝代：清

高乡最怕旱成灾，水种虽多未肯开。耘罢稻田新得雨，人人吃酒上街来。
华墅竹枝词三首·其二
作者：张洵佳
朝代：清

棉花织布胜绵绸，江北人来市上收。有女家家勤早起，机中忘却未梳头。
即事感赋
作者：张洵佳
朝代：清

五月被裘节序愆，忽闻知了唤檐前。宵来络纬啼尤急，搅得愁人夜不眠。
历劫吟
作者：张洵佳
朝代：清

风狂雨暴雪霜联，人事难知欲问天。百难尽经惟欠死，不堪回首溯从前。甲子纪元度岁朝，椿年未老望春凋。五更惨向床前诀，遥指青天气寂寥。青阳惨澹不成春，慈竹旋枯二月辰。陟岵遥瞻方陨涕，那堪陟屺又伤神。四壁萧条絮缕空，附棺无具附身同。邻家借得黄棉袄，泣伴单衾殉殡宫。昆池捲起劫灰烟，顷刻漫空不见天。从此公私涂炭尽，死亡患难一身全。头蓬足跣泪滂沱，虮虱攒身疾病多。似此红羊罹浩劫，九原父母痛如何。杏花开过又桃花，愁里光阴一月赊。闻道故乡烽火熄，病魂先已闯回家。信宿迁延始至家，一人相见一咨嗟。谁知大阮飘零苦，得庆生还病转加。大劫才离大疫临，寒灯彻夜听呻吟。庭前赖有婆娑树，风雨黄昏又暗侵。龙蛇入梦鵩哀鸣，劫火烧残大厦倾。从此生机惊断绝，阖门老幼尽吞声。一波未静一波生，又听堂前哭泣声。托钵天涯归计阻，哀音递到泪如倾。斜阳暗淡下秋林，霜雪旋将绿叶侵。杜老还乡思弟妹，清词宛转付哀吟。红蕖翠筱正葱茏，一夜风狂陨折空。我若呼天天亦泣，祖孙四代半年中。凄雨酸风彻夜听，累累五柩寄中庭。衰门更有惊心事，子姓僝然尽白丁。觑破人情冷暖中，欲将隐恨诉苍穹。试看寂寂空庭里，谁念遗徽吊晚风。乞米空回剩饭箩，西江何处润微波。寒衣窃取穷人料，抵作绨袍受惠多。往事回头思不穷，嗟予遭际有谁同。兰成身世沧桑感，尽在江南一赋中。
历劫吟·其一
作者：张洵佳
朝代：清

风狂雨暴雪霜联，人事难知欲问天。百难尽经惟欠死，不堪回首溯从前。
历劫吟·其七
作者：张洵佳
朝代：清

杏花开过又桃花，愁里光阴一月赊。闻道故乡烽火熄，病魂先已闯回家。
历劫吟·其三
作者：张洵佳
朝代：清

青阳惨澹不成春，慈竹旋枯二月辰。陟岵遥瞻方陨涕，那堪陟屺又伤神。
历劫吟·其九
作者：张洵佳
朝代：清

大劫才离大疫临，寒灯彻夜听呻吟。庭前赖有婆娑树，风雨黄昏又暗侵。
历劫吟·其二
作者：张洵佳
朝代：清

甲子纪元度岁朝，椿年未老望春凋。五更惨向床前诀，遥指青天气寂寥。
历劫吟·其五
作者：张洵佳
朝代：清

昆池捲起劫灰烟，顷刻漫空不见天。从此公私涂炭尽，死亡患难一身全。
历劫吟·其八
作者：张洵佳
朝代：清

信宿迁延始至家，一人相见一咨嗟。谁知大阮飘零苦，得庆生还病转加。
历劫吟·其六
作者：张洵佳
朝代：清

头蓬足跣泪滂沱，虮虱攒身疾病多。似此红羊罹浩劫，九原父母痛如何。
历劫吟·其十
作者：张洵佳
朝代：清

龙蛇入梦鵩哀鸣，劫火烧残大厦倾。从此生机惊断绝，阖门老幼尽吞声。
历劫吟·其十一
作者：张洵佳
朝代：清

一波未静一波生，又听堂前哭泣声。托钵天涯归计阻，哀音递到泪如倾。
历劫吟·其十七
作者：张洵佳
朝代：清

往事回头思不穷，嗟予遭际有谁同。兰成身世沧桑感，尽在江南一赋中。
历劫吟·其十三
作者：张洵佳
朝代：清

红蕖翠筱正葱茏，一夜风狂陨折空。我若呼天天亦泣，祖孙四代半年中。
历劫吟·其十二
作者：张洵佳
朝代：清

斜阳暗淡下秋林，霜雪旋将绿叶侵。杜老还乡思弟妹，清词宛转付哀吟。
历劫吟·其十五
作者：张洵佳
朝代：清

觑破人情冷暖中，欲将隐恨诉苍穹。试看寂寂空庭里，谁念遗徽吊晚风。
历劫吟·其十六
作者：张洵佳
朝代：清

乞米空回剩饭箩，西江何处润微波。寒衣窃取穷人料，抵作绨袍受惠多。
历劫吟·其十四
作者：张洵佳
朝代：清

凄雨酸风彻夜听，累累五柩寄中庭。衰门更有惊心事，子姓僝然尽白丁。
历劫吟·其四
作者：张洵佳
朝代：清

四壁萧条絮缕空，附棺无具附身同。邻家借得黄棉袄，泣伴单衾殉殡宫。
原韵再寄
作者：张洵佳
朝代：清

一般身世感萍蓬，旅邸联吟到岁终。名士大都成画饼，才人原不薄雕虫。仍无禖祝能占梦，尽有医经莫疗穷。多谢高情劳赠答，故人两地一灯红。无聊长夜独衔杯，绛蜡烧残隔岁灰。似我平生多任运，怕他长吏要衡才。閒搜胜迹来梁苑，笑索诗逋上债台。薄宦三年尘俗甚，茅蹊何幸得君开。
原韵再寄·其一
作者：张洵佳
朝代：清

一般身世感萍蓬，旅邸联吟到岁终。名士大都成画饼，才人原不薄雕虫。仍无禖祝能占梦，尽有医经莫疗穷。多谢高情劳赠答，故人两地一灯红。
原韵再寄·其二
作者：张洵佳
朝代：清

无聊长夜独衔杯，绛蜡烧残隔岁灰。似我平生多任运，怕他长吏要衡才。閒搜胜迹来梁苑，笑索诗逋上债台。薄宦三年尘俗甚，茅蹊何幸得君开。
又代题忠荩公墓
作者：张洵佳
朝代：清

五百年前墓，沧桑历劫存。衣冠新俎豆，松柏旧墙垣。赵宋一抔土，临川四世孙。岿然双碣在，忠孝镇乾坤。
史阁部降生
作者：张洵佳
朝代：清

昔者史公母，梦遇文天祥。忠魂三百年，翩然下帝乡。苍苍果何意，降祥实降殃。生灵开杀运，忠孝酿劫场。岂为忠孝者，作事忤彼苍。故使转轮回，百难一身当。柴市犹归骨，扬州骨并亡。实祸亦云酷，虚名乌足偿。降生太无谓，谁作阎罗王。
吊刘葆真编修
作者：张洵佳
朝代：清

文章江左夙称雄，讵料文星阨命宫。问卜灵均馀涕泪，招魂宋玉误西东。化为猿鹤身何在，哭望云山岁已终。安得讹传坡老死，归帆岭表庆生逢。
吊浙江三忠诗
作者：张洵佳
朝代：清

浮云仓猝蔽长安，歼我三良肇祸端。公论何须千载定，孤忠留与外人看。剖心商季仁同尽，抉目吴门泪不乾。怆绝英魂犹恋主，燕郊夜夜盼回銮。当道豺狼据上游，埋轮无地合归休。庸知精卫能衔石，竟有将军肯断头。力抗神奸争大局，魂归沧海泣同舟。于忠肃是乡先辈，共指西湖作首邱。
吊浙江三忠诗·其一
作者：张洵佳
朝代：清

浮云仓猝蔽长安，歼我三良肇祸端。公论何须千载定，孤忠留与外人看。剖心商季仁同尽，抉目吴门泪不乾。怆绝英魂犹恋主，燕郊夜夜盼回銮。
吊浙江三忠诗·其二
作者：张洵佳
朝代：清

当道豺狼据上游，埋轮无地合归休。庸知精卫能衔石，竟有将军肯断头。力抗神奸争大局，魂归沧海泣同舟。于忠肃是乡先辈，共指西湖作首邱。
吊聂功廷军门
作者：张洵佳
朝代：清

师行报捷忽闻雷，未到功成志已灰。势处危疑惟有死，耗传遐迩尽生哀。人从草际求忠骨，我替朝中惜将才。太息玉门遽沦陷，纷纷胡骑进关来。
同徐声之章砚芳登龙砂第一峰
作者：张洵佳
朝代：清

依旧青云在眼前，重来自愧发华颠。山灵识我还迎我，阔别刚刚四十年。活水新苗插满田，方圆如镜绿如烟。天然景色凭谁画，付与诗人王辋川。
同徐声之章砚芳登龙砂第一峰·其一
作者：张洵佳
朝代：清

依旧青云在眼前，重来自愧发华颠。山灵识我还迎我，阔别刚刚四十年。
同徐声之章砚芳登龙砂第一峰·其二
作者：张洵佳
朝代：清

活水新苗插满田，方圆如镜绿如烟。天然景色凭谁画，付与诗人王辋川。
吴三桂
作者：张洵佳
朝代：清

三桂王滇黔，其时年已老。再迟十数年，其人死已早。迨彼伏冥诛，然后盬其脑。耿尚皆狂童，撤之无不了。惟有三桂藩，暂令及身保。猝然捣其穴，搏兽兽必咬。胡不缓须臾，大祸化为小。当时明珠辈，未免嫌草草。幸而遇真人，神武伸天讨。迨至渠魁亡，欃枪一齐埽。
周秦诸子
作者：张洵佳
朝代：清

七国纵横时，奇才草野伏。长揖入深山，著书藏满屋。各成一家言，淋漓摅蕴蓄。申韩尚刑名，老庄外尘俗。深刻入毫芒，超旷豁心目。其馀诸子书，住处俱堪读。即彼墨家言，智巧开新学。格物考工家，触类资先觉。可见周秦人，著书皆名宿。祇惜挟偏锋，议论参纯驳。所以承学士，每每束高阁。遐哉四子书，饫人如菽粟。尼山与峄山，天外高峰矗。
和淩子伟喜雨诗
作者：张洵佳
朝代：清

一犁新雨破新愁，自此原田庆有秋。三日郊坛虔请命，一条农巷喜闻讴。直从鱼涸添生趣，无复鸿嗷抱隐忧。百里棠阴花正好，让君早起踏青游。
哭刘忠诚公
作者：张洵佳
朝代：清

五丈原荒草木愁，万家雨泣武乡侯。湖湘建绩称三杰，华夏铭恩遍五洲。名宦两江班特席，狂澜只手障中流。九原倘遇曾文正，话到中朝一哭休。
哭同学章绍庭孝廉二首
作者：张洵佳
朝代：清

书生命薄人争科，如此收场料亦难。一第全凭心血博，浮生祗作镜花看。凉添玉杵衣方寄，梦入金闺骨已寒。闻说家书先后到，开缄犹自报平安。征衫慈母手亲缝，忍使门闾望眼空。让我一廛三径外，哭君两代十年中。文章抗手无馀子，得失惊心问塞翁。剩有西江明月好，照他魂魄到江东。
哭同学章绍庭孝廉二首·其一
作者：张洵佳
朝代：清

书生命薄人争科，如此收场料亦难。一第全凭心血博，浮生祗作镜花看。凉添玉杵衣方寄，梦入金闺骨已寒。闻说家书先后到，开缄犹自报平安。
哭同学章绍庭孝廉二首·其二
作者：张洵佳
朝代：清

征衫慈母手亲缝，忍使门闾望眼空。让我一廛三径外，哭君两代十年中。文章抗手无馀子，得失惊心问塞翁。剩有西江明月好，照他魂魄到江东。
哭李文忠公
作者：张洵佳
朝代：清

浪涌龙门砥柱倾，九州惊失李西平。一生功罪青天在，两戒山河只手擎。末路英雄真短气，中兴将帅最知名。长淮浩荡精灵萃，申甫重生佐大清。
哭王慰三
作者：张洵佳
朝代：清

诀别诗何在，衔哀未忍哦。石交同辈少，老泪故人多。泉路知安否，吟怀近若何。辋川门巷迩，有客怕经过。同门同造就，逊汝廿年功。抗手怀前日，还乡拜下风。才华开府丽，诗句杜陵工。宗教从今替，何人继远公。忆我孤吟苦，诗成孰寄将。白头劳赠答，青眼泥商量。老至肝肠热，秋来薤露凉。牙琴成绝响，弹落满天霜。博览通今古，思君益怆神。读书真种子，抱膝老吟身。风雅凋零日，英才落漠辰。遗编堪启后，付梓莫沈沦。良朋如伉俪，独我种情根。哀怨山阳笛，风骚屈子魂。晨星天上影，宿草墓间痕。黾勉传遗砚，倾心望后昆。
哭王慰三·其一
作者：张洵佳
朝代：清

诀别诗何在，衔哀未忍哦。石交同辈少，老泪故人多。泉路知安否，吟怀近若何。辋川门巷迩，有客怕经过。
哭王慰三·其三
作者：张洵佳
朝代：清

忆我孤吟苦，诗成孰寄将。白头劳赠答，青眼泥商量。老至肝肠热，秋来薤露凉。牙琴成绝响，弹落满天霜。
哭王慰三·其二
作者：张洵佳
朝代：清

同门同造就，逊汝廿年功。抗手怀前日，还乡拜下风。才华开府丽，诗句杜陵工。宗教从今替，何人继远公。
哭王慰三·其五
作者：张洵佳
朝代：清

良朋如伉俪，独我种情根。哀怨山阳笛，风骚屈子魂。晨星天上影，宿草墓间痕。黾勉传遗砚，倾心望后昆。
哭王慰三·其四
作者：张洵佳
朝代：清

博览通今古，思君益怆神。读书真种子，抱膝老吟身。风雅凋零日，英才落漠辰。遗编堪启后，付梓莫沈沦。
哭章镜安师
作者：张洵佳
朝代：清

梁木而今叹逝川，瓠园揖别怆前缘。传家科第经三代，售世文章早廿年。青眼怜才称我最，黄垆感旧哭公先。扬州今日重经过，肠断虹桥暮霭天。
哭边润民制军
作者：张洵佳
朝代：清

中州徭役赖公轻，道路犹闻播颂声。爱士真如亲子弟，盖棺仍是老书生。剔除奸佞徵风骨，酝酿文章见性情。宾客梁园遗爱在，岂徒下吏泪痕倾。
喜故人章叔安明经过访
作者：张洵佳
朝代：清

忽通芳讯寄云笺，难得良朋到眼前。浪迹尘中吾已倦，论交海内子为先。霜华两鬓容颜改，情话三更肺腑宣。十八年来才一会，不知后会又何年。
四月十七日郊原即事示慰三索和
作者：张洵佳
朝代：清

春时清淑夏清和，反觉韶光四月多。草色风前芳可嗅，山容雨后沃难摩。麦将成浪花才落，桑到分枝叶半拖。说与故人同一笑，近来我会唱秧歌。
四月十三日偕同年华子才，内翰、章叔安明经、吴品英茂才，朱立卿家定生，游琴东三峰兴福两寺
作者：张洵佳
朝代：清

胜游遥接永和春，况有名山作主人。路入青苍云四绕，寺经兵燹佛重新。蒲团习静输行脚，香火留缘證后身。尘海茫茫才近岸，回头终仗法王仁。要与伽蓝结净缘，重临胜境倍翛然。楼观沧海穷天际，风激松涛落酒边。怪石悬崖惊虎踞，白云归洞抱龙眠。老僧最喜谈因果，劝我还山种福田。
四月十三日偕同年华子才，内翰、章叔安明经、吴品英茂才，朱立卿家定生，游琴东三峰兴福两寺·其一
作者：张洵佳
朝代：清

胜游遥接永和春，况有名山作主人。路入青苍云四绕，寺经兵燹佛重新。蒲团习静输行脚，香火留缘證后身。尘海茫茫才近岸，回头终仗法王仁。
四月十三日偕同年华子才，内翰、章叔安明经、吴品英茂才，朱立卿家定生，游琴东三峰兴福两寺·其二
作者：张洵佳
朝代：清

要与伽蓝结净缘，重临胜境倍翛然。楼观沧海穷天际，风激松涛落酒边。怪石悬崖惊虎踞，白云归洞抱龙眠。老僧最喜谈因果，劝我还山种福田。
坡公逃禅
作者：张洵佳
朝代：清

早岁学苏张，晚年逃佛老。程子讥坡公，毕竟非同道。坡公负奇才，睥睨乾坤小。其性复聪明，冰雪澄怀抱。宦海起风波，窜逐至岭表。功名富贵场，春梦何草草。尘虑渐销除，抗志青云皎。佛亦聪明人，觉悟生来早。坡公与印之，箭机彻了了。籍以佐风骚，藉以涤烦恼。并非入空门，龙象炫金宝。昌黎谪潮阳，旧侣长安杳。亦复识上人，来往通书稿。可见大才人，末路迂拘少。洛蜀党虽分，此事休轻藐。
壬寅夏令纪事后歌
作者：张洵佳
朝代：清

吾乡地势高，水田连山麓。不畏大雨霖，但畏骄阳曝。今年交夏令，雨仅沾霢霂。秧针初插时，秧水已不足。尚有未耕田，专待雨如瀑。何期一月来，痴龙竟藏伏。青苗萎欲死，水田乾成陆。即欲播杂种，亦视土膏沃。霖雨既愆期，安望种能熟。似此荒象成，争向县官告。县官摇手言，报灾君且莫。国债急如火，更比骄阳酷。杂税且加赢，正赋乌能缩。急将夏税完，免与施敲扑。君国不暇顾，何暇顾民瘼。施赈官无钱，平籴仓无谷。转瞬开冬漕，尔再毋轻渎。乡民闻此言，齐声问一哭。
夜静秋凉伏枕不寐忧从中来口占
作者：张洵佳
朝代：清

京师竟作虎狼窝，窝外鲸鲵又奈何。魁柄神奸操只手，孽缘香火召群魔。闰逢八月黄花落，乱合五胡白骨多。我有心香祷苍昊，休教同室再操戈。
太平公主
作者：张洵佳
朝代：清

公主作牝鸡，宰相为走狗。抗颜揽大权，历代史无有。公主号太平，嫁为薛韶妇。睿宗是其兄，武氏是其母。临淄起义兵，曾与诛韦后。因此录微勋，睿宗待之厚。权谲有母风，烜赫震朝右。进退百僚时，一言听可否。宰相六人中，五人出其手。裙带煽雌风，骨肉生谗口。并欲废太子，事败始缳首。唐代女祸多，后妃居八九。未有一公主，揽柄专且久。安乐虽淫纵，较此犹居后。
子随同年招游随寓观梅二首
作者：张洵佳
朝代：清

故人招我驻吟鞭，琼玉林中小洞天。清福自知修不到，一觞沾醉仗逋仙。冰姿濯濯绝纤尘，不藉东风已放春。知是此君留劲骨，越经霜雪越精神。
子随同年招游随寓观梅二首·其一
作者：张洵佳
朝代：清

故人招我驻吟鞭，琼玉林中小洞天。清福自知修不到，一觞沾醉仗逋仙。
子随同年招游随寓观梅二首·其二
作者：张洵佳
朝代：清

冰姿濯濯绝纤尘，不藉东风已放春。知是此君留劲骨，越经霜雪越精神。
孙策周瑜娶二乔
作者：张洵佳
朝代：清

孙策与周瑜，命世两英雄。两人俱少年，割据大江东。江东有二乔，姐妹花双红。两贤娶得之，作合妙天公。而皆不永命，中道断丝桐。岂其藏娇屋，容易沮英风。卓哉武乡侯，识略超凡庸。独娶阿承女，丑妇发蓬蓬。三国论人才，第一推卧龙。即此一事观，高下在其中。
孤吟无侣寄怀金溎生先生
作者：张洵佳
朝代：清

天末凉飔拂槛开，屋梁月色照人来。江湖招手同登岸，风雅逢君要借才。诗为孤吟忘岁月，人如望远隔蓬莱。弹琴不作千秋想，但愿周郎顾一回。
客还乡
作者：张洵佳
朝代：清

枌榆秋老客还乡，定有儿童就讯忙。相见亲朋疑梦寐，已亡骨肉感参商。不羁马足悬崖勒，大好鲈腮信口尝。白发青山仍旧识，较他后起问名强。
家子英觞菊招饮偕慰三作（二首
作者：张洵佳
朝代：清

独从冷地现繁华，百卉飘零菊有花。惭对扶疏三径种，归来陶令尚无家。胜携梅岭一枝春，多谢分香到故人。漫道秋深渐零落，越经霜打越精神。
家子英觞菊招饮偕慰三作（二首·其一
作者：张洵佳
朝代：清

独从冷地现繁华，百卉飘零菊有花。惭对扶疏三径种，归来陶令尚无家。
家子英觞菊招饮偕慰三作（二首·其二
作者：张洵佳
朝代：清

胜携梅岭一枝春，多谢分香到故人。漫道秋深渐零落，越经霜打越精神。
宿瓠园赠何秋辇五首
作者：张洵佳
朝代：清

小住扬州杜牧之，瓠园十载寄相思。落花啼鸟春如此，尽是当年水部诗。维扬三日此勾留，月影扶疏花影稠。名士园亭才子笔，一门风雅足千秋。呕血文章哭当歌，一编风雨费吟哦。家声两字传忠孝，太傅遗碑堕泪多。子夜闻歌唤奈何，人间祇是别离多。西江明月团圆否，好看双星渡绛河。一官劳我事风尘，太息儒冠误此身。鸿爪天涯随处印，十年重与證良因。
宿瓠园赠何秋辇五首·其一
作者：张洵佳
朝代：清

小住扬州杜牧之，瓠园十载寄相思。落花啼鸟春如此，尽是当年水部诗。
宿瓠园赠何秋辇五首·其三
作者：张洵佳
朝代：清

呕血文章哭当歌，一编风雨费吟哦。家声两字传忠孝，太傅遗碑堕泪多。
宿瓠园赠何秋辇五首·其二
作者：张洵佳
朝代：清

维扬三日此勾留，月影扶疏花影稠。名士园亭才子笔，一门风雅足千秋。
宿瓠园赠何秋辇五首·其五
作者：张洵佳
朝代：清

一官劳我事风尘，太息儒冠误此身。鸿爪天涯随处印，十年重与證良因。
宿瓠园赠何秋辇五首·其四
作者：张洵佳
朝代：清

子夜闻歌唤奈何，人间祇是别离多。西江明月团圆否，好看双星渡绛河。
寄华子才同年
作者：张洵佳
朝代：清

雁唳长空夜不眠，屋梁月色照君前。一门风义高千古，生计经营到十全。境隔河山终聚首，交联几席况同年。嘤鸣求友声相应，寄尔怀人赋一篇。
寄同年华子才内翰
作者：张洵佳
朝代：清

昔日鹅湖我旧游，杜陵广厦最清幽。一从听鼓长安道，不断思君明月秋。卧病相如仍健饭，依人王粲尚登楼。他年鸿爪重重印，访戴还乘雪夜舟。
寄吴品英茂才
作者：张洵佳
朝代：清

琴水春风入幕宾，延陵公子我姻亲。泥鸿未忍忘陈迹，书鲤从无寄远人。十载相思萦别梦，一官依旧老吟身。新诗抵报平安竹，记取开缄有泪痕。
寄怀章绍庭孝廉
作者：张洵佳
朝代：清

直从刻苦得科名，有志英雄事竟成。喜诵文章如旧识，惊闻师友遽长行。遨游湖海传衣钵，蕴酿诗书见性情。知否河汾门下士，扬州经过哭先生。
寿吴翊之先生九十
作者：张洵佳
朝代：清

海鹤丰姿古佛身，箕畴五福自天申。沧桑曾阅飞灰劫，磨鍊能完太朴真。养望林泉称地主，含饴童稚乐天伦。香山九老重开宴，序齿轮君第一人。
岳少保奉诏班师
作者：张洵佳
朝代：清

奉诏遽班师，大勋未能竟。人皆议岳侯，胡不长驱进。直抵黄龙府，然后待朝命。岂知诸道兵，各奉班师令。刘琦去顺昌，世忠亦还镇。吴璘回河池，张俊亦入觐。烽火逼淮南，诸将存者仅。金人聚而乘，力厚毒益逞。武穆纵能军，孤掌究难奋。贸贸指燕云，谁与为后劲。一旦覆孤军，前功仍弃尽。涕泣奉金牌，决意解兵柄。读史审时势，臆说无须听。
己卯八月文闱差次
作者：张洵佳
朝代：清

谁是生花笔擅长，十年前事怕思量。名场黑漆三生梦，词客青衫两鬓霜。官吏有钱能造命，文章无福不生光。祗今留得閒身在，又见黄槐举子忙。
幕中淩君子伟，咏春草有“旧梦南朝葬美人”句，喜其新警续成三律
作者：张洵佳
朝代：清

天涯游子好吟春，一望蘼芜倍怆神。轻碧黏连三月暮，落红遮盖一身新。青衫东道迎词客，旧梦南朝葬美人。回首龙砂莽云树，几时归路蹴车尘。此身原不计枯荣，但遇东风吹便生。济世尚能兼药石，托根本自近蓬瀛。数丛微雨春先到，一角斜阳画不成。极目短长亭畔路，绿芜渺渺动离情。栽培本不仗东君，自制青袍自着身。独为骚人留一席，能含芳气占三春。花开陌上无名字，绿到天涯有泪痕。趁此韶光归采药，野心久已厌红尘。
幕中淩君子伟，咏春草有“旧梦南朝葬美人”句，喜其新警续成三律·其一
作者：张洵佳
朝代：清
体裁：七言律诗

天涯游子好吟春，一望蘼芜倍怆神。轻碧黏连三月暮，落红遮盖一身新。青衫东道迎词客，旧梦南朝葬美人。回首龙砂莽云树，几时归路蹴车尘。
幕中淩君子伟，咏春草有“旧梦南朝葬美人”句，喜其新警续成三律·其三
作者：张洵佳
朝代：清

栽培本不仗东君，自制青袍自着身。独为骚人留一席，能含芳气占三春。花开陌上无名字，绿到天涯有泪痕。趁此韶光归采药，野心久已厌红尘。
幕中淩君子伟，咏春草有“旧梦南朝葬美人”句，喜其新警续成三律·其二
作者：张洵佳
朝代：清

此身原不计枯荣，但遇东风吹便生。济世尚能兼药石，托根本自近蓬瀛。数丛微雨春先到，一角斜阳画不成。极目短长亭畔路，绿芜渺渺动离情。
庚辰岁暮杂感示谢小渔孝廉四首
作者：张洵佳
朝代：清

年来踪迹似飘蓬，旅舍光阴又岁终。牖户绸缪同命鸟，茶饴甘苦可怜虫。不工迎合终缘懒，尚爱诗书未送穷。欲待新春占鹊语，灯花先报隔年红。怀中匣剑掌中杯，壮志于今渐渐灰。捷足功名疑有线，出身蓬荜况无才。文章误我难争命，袍笏随人怕上台。好与君寻高士宅，一枝梅蕊迓春开。长夜沉沉思百端，家书何处报平安。巢居蚊睫休嫌窄，梦绕牛衣幸耐寒。诗到和平可以怨，事非阅历不知难。美人嫁后风流减，错把当年玉面看。骨爱梅花品爱莲，旧家小玉是神仙。相随宦海三千里，算买芳邻百万钱。风雅尽能传韵事，悲欢容易感中年。东山福分难希冀，聊把閒情付管弦。
庚辰岁暮杂感示谢小渔孝廉四首·其一
作者：张洵佳
朝代：清

年来踪迹似飘蓬，旅舍光阴又岁终。牖户绸缪同命鸟，茶饴甘苦可怜虫。不工迎合终缘懒，尚爱诗书未送穷。欲待新春占鹊语，灯花先报隔年红。
庚辰岁暮杂感示谢小渔孝廉四首·其三
作者：张洵佳
朝代：清

长夜沉沉思百端，家书何处报平安。巢居蚊睫休嫌窄，梦绕牛衣幸耐寒。诗到和平可以怨，事非阅历不知难。美人嫁后风流减，错把当年玉面看。
庚辰岁暮杂感示谢小渔孝廉四首·其二
作者：张洵佳
朝代：清

怀中匣剑掌中杯，壮志于今渐渐灰。捷足功名疑有线，出身蓬荜况无才。文章误我难争命，袍笏随人怕上台。好与君寻高士宅，一枝梅蕊迓春开。
庚辰岁暮杂感示谢小渔孝廉四首·其四
作者：张洵佳
朝代：清

骨爱梅花品爱莲，旧家小玉是神仙。相随宦海三千里，算买芳邻百万钱。风雅尽能传韵事，悲欢容易感中年。东山福分难希冀，聊把閒情付管弦。
忆同学徐拙庵侍御二首
作者：张洵佳
朝代：清

虎踞龙跳两少年，文坛鏖罢笑开筵。我听衙鼓为尘吏，君咏霓裳列众仙。迹判云泥原是命，帆悬沧海各凭天。秋风张翰今归里，饱食莼鲈傲尔先。文章水月妙空明，让尔金鳌顶上行。梦想京华音信杳，身归梁苑去来轻。尘容旧改君难识，白发新添我亦惊。毕竟陇头香稻好，自耕还待故人耕。
忆同学徐拙庵侍御二首·其一
作者：张洵佳
朝代：清

虎踞龙跳两少年，文坛鏖罢笑开筵。我听衙鼓为尘吏，君咏霓裳列众仙。迹判云泥原是命，帆悬沧海各凭天。秋风张翰今归里，饱食莼鲈傲尔先。
忆同学徐拙庵侍御二首·其二
作者：张洵佳
朝代：清

文章水月妙空明，让尔金鳌顶上行。梦想京华音信杳，身归梁苑去来轻。尘容旧改君难识，白发新添我亦惊。毕竟陇头香稻好，自耕还待故人耕。
忧旱
作者：张洵佳
朝代：清

米贵如珠唤奈何，插秧况少雨滂沱。苍生呼吁愁无告，我比苍生愁更多。
怀黄哲卿王慰三两明经
作者：张洵佳
朝代：清

迟我争名五六年，翩然后翮互高骞。直空黉序无馀子，要咏霓裳驾众仙。廿载文章憎命达，一堂教授启薪传。良材未必深山老，定泛云槎到日边。
感事
作者：张洵佳
朝代：清

久戍榆关夜枕戈，男儿意气渐消磨。閒吟河上清人赋，愁听山头敕勒歌。斗起乡邻甘闭户，衅生狼虎为争窠。边楼筹笔休言苦，骠信南侵患正多。掀天巨浪震漓江，衅起招降复杀降。可惜兵粮资寇盗，忍令烽燧接家邦。师兴枉历三年久，鼎重还凭众力扛。外患未平兼内变，杜陵忧国泪成双。忆从庚子肇兵端，膏血民间吸已完。白刃盟坛要约易，黄金土块铸成难。欲惩贪墨提中饱，先责清廉到上官。我本局中今局外，公鸡无膳一心安。
感事·其一
作者：张洵佳
朝代：清

久戍榆关夜枕戈，男儿意气渐消磨。閒吟河上清人赋，愁听山头敕勒歌。斗起乡邻甘闭户，衅生狼虎为争窠。边楼筹笔休言苦，骠信南侵患正多。
感事·其三
作者：张洵佳
朝代：清

忆从庚子肇兵端，膏血民间吸已完。白刃盟坛要约易，黄金土块铸成难。欲惩贪墨提中饱，先责清廉到上官。我本局中今局外，公鸡无膳一心安。
感事·其二
作者：张洵佳
朝代：清

掀天巨浪震漓江，衅起招降复杀降。可惜兵粮资寇盗，忍令烽燧接家邦。师兴枉历三年久，鼎重还凭众力扛。外患未平兼内变，杜陵忧国泪成双。
感事二首
作者：张洵佳
朝代：清

鲁酒忘忧且放歌，长安时事近如何。金缯岁币输难继，皮骨穷民剩不多。篝火丛祠开劫运，蛮夷大长宴銮坡。海疆天险今安在，沥血英魂夜夜过。魑魅宵来尽现形，青天无复有雷霆。唐家债帅彰官赂，越俗妖巫仗鬼灵。才见昆冈焚劫火，又闻壑谷饰丹青。沈沈上帝如泥醉，安得排阍诉与听。
感事二首·其一
作者：张洵佳
朝代：清

鲁酒忘忧且放歌，长安时事近如何。金缯岁币输难继，皮骨穷民剩不多。篝火丛祠开劫运，蛮夷大长宴銮坡。海疆天险今安在，沥血英魂夜夜过。
感事二首·其二
作者：张洵佳
朝代：清

魑魅宵来尽现形，青天无复有雷霆。唐家债帅彰官赂，越俗妖巫仗鬼灵。才见昆冈焚劫火，又闻壑谷饰丹青。沈沈上帝如泥醉，安得排阍诉与听。
感忆亡友王雨时
作者：张洵佳
朝代：清

此别恐无重见日，先生出口我心惊。谁知梓里旋归后，竟感人琴涕泗横。词客离家成旅殡，德门有后步前程。关情非第亲兼友，小子岐黄正学成。
感忆吴振声姻丈
作者：张洵佳
朝代：清

垂老还乡感逝波，西州门外怕经过。红羊劫我无锥立，青眼逢公有砚磨。鸠杖风清徵福厚，鱼池火及讶殃多。千金一饭虚图报，未得封侯奈我何。
感忆外舅陆青甫夫子
作者：张洵佳
朝代：清

惆怅仪容思不穷，记从甥馆坐春风。梅花松菊三知己，剑佩琴樽一寓公。劫火灰飞家业尽，玉壶冰冷眼光空。盖棺论定知谁似，诗酒风流陆放翁。红牙词曲拍宫商，秦柳而还最擅长。到处莺花为性命，一生风月当文章。丛丛著述人千古，草草生涯梦一场。知否游梁门下士，西风古道泣斜阳。
感忆外舅陆青甫夫子·其一
作者：张洵佳
朝代：清
体裁：七言律诗

惆怅仪容思不穷，记从甥馆坐春风。梅花松菊三知己，剑佩琴樽一寓公。劫火灰飞家业尽，玉壶冰冷眼光空。盖棺论定知谁似，诗酒风流陆放翁。
感忆外舅陆青甫夫子·其二
作者：张洵佳
朝代：清
体裁：七言律诗

红牙词曲拍宫商，秦柳而还最擅长。到处莺花为性命，一生风月当文章。丛丛著述人千古，草草生涯梦一场。知否游梁门下士，西风古道泣斜阳。
慰三叠示和章四叠前韵答之
作者：张洵佳
朝代：清

五百年前早识君，同堂罗汉是同群。偶谈龙象全神现，如爇栴檀遍体薰。秦系偏师馀锐气，孝先皤腹蕴奇闻。新诗和我如挑战，直欲挥戈挽落曛。
慰三和作不到叠前韵嬲之二首
作者：张洵佳
朝代：清

天下英雄只使君，不求腾达亦超群。门无车马陪琴卧，室有芝兰比德薰。旧雨卅年寻旧梦，新诗一卷当新闻。重阳过后花争放，好约篱边醉夕曛。竹林求友莫如君，出谷莺声乐鸟群。秋老尚将三径启，诗迟想待百花薰。高人踪迹无妨远，夫子文章可得闻。和我笙簧须纵酒，举杯奚惜醉颜曛。
慰三和作不到叠前韵嬲之二首·其一
作者：张洵佳
朝代：清

天下英雄只使君，不求腾达亦超群。门无车马陪琴卧，室有芝兰比德薰。旧雨卅年寻旧梦，新诗一卷当新闻。重阳过后花争放，好约篱边醉夕曛。
慰三和作不到叠前韵嬲之二首·其二
作者：张洵佳
朝代：清

竹林求友莫如君，出谷莺声乐鸟群。秋老尚将三径启，诗迟想待百花薰。高人踪迹无妨远，夫子文章可得闻。和我笙簧须纵酒，举杯奚惜醉颜曛。
挽华湘卿明经兼慰其尊人子才同年
作者：张洵佳
朝代：清

玉楼高耸有人开，长吉而还第二回。短命竟符颜氏数，少年争惜贾生才。传家孝友天能鉴，经世文章劫不灰。求我童蒙犹待养，知君魂魄要常来。
新桥秋眺
作者：张洵佳
朝代：清

芦芽荻笋净无边，此地淩波好放船。十里黄云送香气，一行白鹭渺秋烟。小山椿桂遥相接，水国莼鲈买最便。云影天光两清绝，有人独立耸吟肩。
新秋即事二首
作者：张洵佳
朝代：清

北窗高卧静愔愔，三伏曾无暑气侵。灯火新凉夜新永，一窗明月澹花阴。排闼青浮一角山，山灵探首瞰予閒。不知镇日缘何事，门对清流只是关。
新秋即事二首·其一
作者：张洵佳
朝代：清

北窗高卧静愔愔，三伏曾无暑气侵。灯火新凉夜新永，一窗明月澹花阴。
新秋即事二首·其二
作者：张洵佳
朝代：清

排闼青浮一角山，山灵探首瞰予閒。不知镇日缘何事，门对清流只是关。
旋里既久亲故犹诿陲不已，赋此自遣二首
作者：张洵佳
朝代：清

惯听冯驩倚柱歌，床头金尽复如何。谊关朋友通财急，累重妻孥索债多。物理须从盈处悟，人情休讶近来苛。春江水暖游鱼集，倘遇冰凝便不过。当年贱子叹途穷，强学吹箫韵未工。港浅岂能通大海，霜高何处乞春风。无求始觉人情厚，有累谁知宦橐空。今日从违无一可，几番惆怅为诸公。
旋里既久亲故犹诿陲不已，赋此自遣二首·其一
作者：张洵佳
朝代：清

惯听冯驩倚柱歌，床头金尽复如何。谊关朋友通财急，累重妻孥索债多。物理须从盈处悟，人情休讶近来苛。春江水暖游鱼集，倘遇冰凝便不过。
旋里既久亲故犹诿陲不已，赋此自遣二首·其二
作者：张洵佳
朝代：清

当年贱子叹途穷，强学吹箫韵未工。港浅岂能通大海，霜高何处乞春风。无求始觉人情厚，有累谁知宦橐空。今日从违无一可，几番惆怅为诸公。
明孝陵
作者：张洵佳
朝代：清

崛兴王气凤阳陵，首踞江东集大勋。开国居然同汉祖，传家可惜少贤君。狗功惨尽原头猎，燕子高飞日暮云。祖脱袈裟孙薙发，至今疑议尚纷纭。
明祖杀功臣
作者：张洵佳
朝代：清

明祖诛功臣，大半在晚年。当时太孙立，质性仁且贤。终恐非英武，操纵失其权。功臣皆百战，怏怏少主前。乾纲一不振，祸种将蔓延。不如施辣手，因事诛之便。嗟尔诸功臣，几人得生全。祗防异姓反，同姓无株连。岂知建文立，大难发幽燕。骨肉相残杀，燕子飞上天。